Avis juridique important

|

32003D0396

2003/396/ΕΚ: Απόφαση του Συμβουλίου, της 19ης Μαΐου 2003, για τις αρχές, τις προτεραιότητες, τους ενδιάμεσους στόχους και τις προϋποθέσεις που περιέχονται στην εταιρική σχέση για την προσχώρηση της Βουλγαρίας

Επίσημη Εφημερίδα αριθ. L 145 της 12/06/2003 σ. 0001 - 0020

Απόφαση του Συμβουλίουτης 19ης Μαΐου 2003για τις αρχές, τις προτεραιότητες, τους ενδιάμεσους στόχους και τις προϋποθέσεις που περιέχονται στην εταιρική σχέση για την προσχώρηση της Βουλγαρίας(2003/396/EK)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,τον κανονισμό (ΕΚ) αριθ. 622/98 του Συμβουλίου, της 16ης Μαρτίου 1998, σχετικά με τη βοήθεια στα υποψήφια κράτη στο πλαίσιο της προενταξιακής στρατηγικής, και ιδίως για τη θέσπιση εταιρικών σχέσεων ενόψει της προσχώρησης(1), ιδίως το άρθρο 2,την πρόταση της Επιτροπής,Εκτιμώντας τα ακόλουθα:(1) Το Ευρωπαϊκό Συμβούλιο του Λουξεμβούργου όρισε ότι η εταιρική σχέση για την προσχώρηση είναι ένα νέο μέσο που αποτελεί τον κύριο άξονα της ενισχυμένης προενταξιακής στρατηγικής.(2) Το Ευρωπαϊκό Συμβούλιο της Κοπεγχάγης δήλωσε ότι με βάση τα συμπεράσματα του Ευρωπαϊκού Συμβουλίου των Βρυξελλών και ανάλογα με την περαιτέρω πρόοδο που θα έχει σημειωθεί στη συμμόρφωση με τα κριτήρια της προσχώρησης, στόχος είναι να προσχωρήσει η Βουλγαρία στην Ευρωπαϊκή Ένωση το 2007. Ενέκρινε την ανακοίνωση της Επιτροπής για τον χάρτη πορείας για τη Βουλγαρία, καθώς και τις προτάσεις για σημαντική αύξηση της προενταξιακής ενίσχυσης, και δήλωσε ότι οι πιστώσεις που θα διατεθούν σε υψηλά επίπεδα πρέπει να χρησιμοποιηθούν με ευέλικτο τρόπο επικεντρωνόμενες στις προτεραιότητες που έχουν προσδιοριστεί και σε βασικούς τομείς, όπως η δικαιοσύνη και οι εσωτερικές υποθέσεις. Δήλωσε ότι οι αναθεωρημένες εταιρικές σχέσεις για την προσχώρηση που θα τους υποβληθούν τον επόμενο χρόνο θα τους παρέχουν περαιτέρω κατευθυντήριες οδηγίες για τις προενταξιακές εργασίες.(3) Ο κανονισμός (ΕΚ) αριθ. 622/98 ορίζει ότι το Συμβούλιο αποφασίζει, με ειδική πλειοψηφία, μετά από πρόταση της Επιτροπής, για τις αρχές, τις προτεραιότητες, τους ενδιάμεσους στόχους και τις προϋποθέσεις που θα περιληφθούν σε κάθε εταιρική σχέση ενόψει της προσχώρησης, όπως θα κοινοποιηθούν από κάθε υποψήφιο κράτος, καθώς και για τις επακόλουθες σημαντικές προσαρμογές που θα γίνουν.(4) Η κοινοτική βοήθεια εξαρτάται από την τήρηση ουσιωδών στοιχείων, και ειδικότερα από την τήρηση των δεσμεύσεων που περιέχονται στις ευρωπαϊκές συμφωνίες και από την πρόοδο που σημειώνεται για την εκπλήρωση των κριτηρίων της Κοπεγχάγης. Στην περίπτωση που δεν πληρούται κάποιο ουσιώδες στοιχείο, το Συμβούλιο, αποφασίζοντας με ειδική πλειοψηφία μετά από πρόταση της Επιτροπής, δύναται να λάβει τα προσήκοντα μέτρα σχετικά με οιαδήποτε προενταξιακή βοήθεια.(5) Το Ευρωπαϊκό Συμβούλιο του Λουξεμβούργου αποφάσισε ότι η εφαρμογή της εταιρικής σχέσης για την προσχώρηση και η πρόοδος όσον αφορά την υιοθέτηση του κεκτημένου θα εξετάζονται στο πλαίσιο των οργάνων των ευρωπαϊκών συμφωνιών.(6) Η περιοδική έκθεση 2002 της Επιτροπής παρουσιάζει αντικειμενική ανάλυση σχετικά με την προετοιμασία της Βουλγαρίας για την προσχώρηση και καθορίζει ορισμένους τομείς προτεραιότητας για τους οποίους απαιτείται περαιτέρω προσπάθεια.(7) Η Βουλγαρία πρέπει να μεριμνήσει για τη δημιουργία των κατάλληλων νομικών και διοικητικών δομών που είναι απαραίτητες για τον προγραμματισμό, το συντονισμό, τη διαχείριση, τον έλεγχο και την αξιολόγηση των προενταξιακών κονδυλίων ΕΚ,ΑΠΟΦΑΣΙΖΕΙ:Άρθρο 1Σύμφωνα με το άρθρο 2 του κανονισμού (ΕΚ) αριθ. 622/98, οι αρχές, οι προτεραιότητες, οι ενδιάμεσοι στόχοι και οι προϋποθέσεις που περιέχονται στην εταιρική σχέση για την προσχώρηση της Βουλγαρίας καθορίζονται στο συνημμένο παράρτημα, το οποίο αποτελεί αναπόσπαστο μέρος της παρούσας απόφασης.Άρθρο 2Η εφαρμογή της εταιρικής σχέσης για την προσχώρηση θα εξετάζεται στο πλαίσιο των οργάνων των ευρωπαϊκών συμφωνιών, καθώς και των αρμόδιων υπηρεσιών του Συμβουλίου, με βάση τις περιοδικές εκθέσεις της Επιτροπής προς το Συμβούλιο.Άρθρο 3Η παρούσα απόφαση αρχίζει να ισχύει την τρίτη ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.Βρυξέλλες, 19 Μαΐου 2003.Για το ΣυμβούλιοΟ ΠρόεδροςΓ. Παπανδρέου(1) ΕΕ L 85 της 20.3.1998, σ. 1.ΠΑΡΑΡΤΗΜΑ1. ΕΙΣΑΓΩΓΗΚατά τη σύνοδο του Λουξεμβούργου τον Δεκέμβριο του 1997, το Ευρωπαϊκό Συμβούλιο αποφάσισε ότι η εταιρική σχέση για την προσχώρηση είναι ένα νέο μέσο που αποτελεί τον κύριο άξονα της ενισχυμένης προενταξιακής στρατηγικής, με το οποίο κινητοποιείται κάθε μορφή συνδρομής προς τα υποψήφια κράτη εντός ενός ενιαίου πλαισίου. Με τον τρόπο αυτό, η Κοινότητα στοχοθετεί τη βοήθεια της προς τις ιδιαίτερες ανάγκες κάθε υποψήφιας χώρας, έτσι ώστε να στηρίζει την αντιμετώπιση συγκεκριμένων προβλημάτων ενόψει της προσχώρησης.Η πρώτη εταιρική σχέση για τη Βουλγαρία αποφασίστηκε τον Μάρτιο του 1998. Όπως προβλέπεται στις διατάξεις του κανονισμού (ΕΚ) αριθ. 622/98 (άρθρο 2), η εταιρική σχέση για την προσχώρηση αναπροσαρμόστηκε μια πρώτη φορά τον Δεκέμβριο του 1999 και μια δεύτερη φορά τον Ιανουάριο του 2002(1), ώστε να λάβει υπόψη τις εξελίξεις στη Βουλγαρία. Στην ανακοίνωση της Επιτροπής για τον χάρτη πορείας για τη Βουλγαρία, αναφερόταν ότι η Επιτροπή θα πρότεινε αναθεωρημένη εταιρική σχέση για την προσχώρηση με τη Βουλγαρία με βάση τα συμπεράσματα της περιοδικής έκθεσης 2002 και του χάρτη πορείας. Η ανακοίνωση ανέφερε επίσης ότι τα βραχυπρόθεσμα και μεσοπρόθεσμα θέματα που εντοπίζονται στον χάρτη πορείας, επρόκειτο να αναπτυχθούν περαιτέρω στην αναθεωρημένη εταιρική σχέση που θα προταθεί το επόμενο έτος, και ότι η εταιρική σχέση για την προσχώρηση θα εξακολουθήσει να αποτελεί τη βάση για τον προγραμματισμό της προενταξιακής ενίσχυσης, αλλά και ότι οι προτεραιότητες της ενίσχυσης θα καθοριστούν με βάση τις περιοδικές εκθέσεις, τους χάρτες πορείας και τα αναθεωρημένα εθνικά αναπτυξιακά σχέδια που θα προετοιμάζει κάθε χώρα σύμφωνα με τις απαιτήσεις των διαρθρωτικών ταμείων. Αναφέρθηκε ότι η εταιρική σχέση για την προσχώρηση θα συμπληρώνει τον χάρτη πορείας, και ότι, από κοινού, θα αποτελέσουν τα κυριότερα μέσα που θα κατευθύνουν τις εργασίες προετοιμασίας της Βουλγαρίας για την προσχώρηση στην ΕΕ.2. ΣΤΟΧΟΙΣκοπός της εταιρικής σχέσης για την προσχώρηση είναι η ένταξη σε ένα ενιαίο πλαίσιο των τομέων προτεραιότητας όπου απαιτείται περαιτέρω προσπάθεια, οι οποίοι καθορίστηκαν στην περιοδική έκθεση της Επιτροπής για το 2002 σχετικά με την πρόοδο της Βουλγαρίας για την προσχώρησή της στην Ένωση και στο χάρτη πορείας σχετικά με τα δημοσιονομικά μέσα που είναι διαθέσιμα για να βοηθηθεί η Βουλγαρία ούτως ώστε να τηρήσει τις προτεραιότητες αυτές και σχετικά με τους όρους που ισχύουν για την παροχή της εν λόγω βοήθειας. Η εταιρική σχέση για την προσχώρηση παρέχει τη βάση για ορισμένα μέσα πολιτικής που θα χρησιμοποιηθούν για να βοηθηθούν τα υποψήφια κράτη στην προετοιμασία τους για την προσχώρηση. Στα εν λόγω μέσα περιλαμβάνονται, μεταξύ άλλων, η διαδικασία προενταξιακής δημοσιονομικής εποπτείας, το προενταξιακό οικονομικό πρόγραμμα, το προενταξιακό σύμφωνο κατά του οργανωμένου εγκλήματος, καθώς και τα εθνικά αναπτυξιακά σχέδια, τα αγροτικά αναπτυξιακά σχέδια, μια εθνική στρατηγική απασχόλησης σύμφωνη με την ευρωπαϊκή στρατηγική απασχόλησης και τα τομεακά σχέδια που είναι αναγκαία για τη συμμετοχή στα διαρθρωτικά ταμεία μετά την προσχώρηση και για την εφαρμογή των προγραμμάτων ΙSPA και Sapard πριν από την προσχώρηση. Καθένα από τα μέσα αυτά είναι διαφορετικής φύσης, προετοιμάζεται και εφαρμόζεται βάσει συγκεκριμένων διαδικασιών και μπορεί να αποτελέσει αντικείμενο προενταξιακών ενισχύσεων. Δεν αποτελούν αναπόσπαστο τμήμα της εταιρικής σχέσης, αλλά οι προτεραιότητες που περιέχουν θα είναι συμβατές με αυτήν.3. ΑΡΧΕΣΟι κυριότεροι τομείς προτεραιοτήτων που έχουν επισημανθεί για κάθε υποψήφιο κράτος αφορούν την ικανότητά του να εκπληρώσει τα κριτήρια της Κοπεγχάγης, σύμφωνα με τα οποία απαιτείται η υποψήφια χώρα:- να έχει επιτύχει τη σταθερότητα των θεσμών που εγγυώνται τη δημοκρατία, το κράτος δικαίου, τα ανθρώπινα δικαιώματα, καθώς και το σεβασμό και την προστασία των μειονοτήτων,- να διαθέτει οικονομία αγοράς, καθώς και την ικανότητα αντιμετώπισης της ανταγωνιστικής πίεσης και των δυνάμεων της αγοράς στο πλαίσιο της Ένωσης,- να είναι σε θέση να αναλάβει τις υποχρεώσεις του μέλους, μεταξύ των οποίων και την υιοθέτηση των στόχων της πολιτικής, οικονομικής και νομισματικής ένωσης.Κατά τη σύνοδο της Μαδρίτης, το 1995, το Ευρωπαϊκό Συμβούλιο τόνισε την ανάγκη τα υποψήφια κράτη να προσαρμόσουν τις διοικητικές τους δομές προκειμένου να εξασφαλιστεί η αρμονική λειτουργία των κοινοτικών πολιτικών μετά την προσχώρηση. Στη σύνοδο του Λουξεμβούργου, το 1997, τόνισε ότι η μεταφορά του κεκτημένου στο εσωτερικό δίκαιο συνιστά ένα αναγκαίο αλλά όχι επαρκές στοιχείο, διότι θα πρέπει να εξασφαλιστεί και η αποτελεσματική εφαρμογή του. Τα Ευρωπαϊκά Συμβούλια της Φέιρα και του Γκέτεμποργκ, το 2000 και το 2001, αντίστοιχα, επιβεβαίωσαν τη ζωτική σημασία που έχει η ικανότητα των υποψηφίων χωρών να εφαρμόσουν και να τηρήσουν το κεκτημένο, και πρόσθεσαν ότι για να επιτευχθεί αυτό απαιτούνται σημαντικές προσπάθειες από τις υποψήφιες χώρες προκειμένου να ενισχύσουν και να μεταρρυθμίσουν τις διοικητικές και δικαστικές τους δομές. Το Ευρωπαϊκό Συμβούλιο της Κοπεγχάγης, το 2002, τόνισε και πάλι τη σημασία της δικαστικής και διοικητικής μεταρρύθμισης, που θα συμβάλει στην επιτυχή προετοιμασία της Βουλγαρίας για την προσχώρηση.4. ΠΡΟΤΕΡΑΙΟΤΗΤΕΣΟι περιοδικές εκθέσεις της Επιτροπής έχουν δώσει έμφαση, παράλληλα με την πρόοδο που έχει ήδη σημειωθεί, στην έκταση των προσπαθειών που πρέπει να συνεχίσουν να καταβάλλουν σε ορισμένους τομείς οι υποψήφιες χώρες, ώστε να προετοιμαστούν για την προσχώρηση. Οι περιοδικές εκθέσεις 2002 κατέληγαν στο συμπέρασμα ότι η Βουλγαρία εξακολουθεί να πληρεί τα πολιτικά κριτήρια και ότι διαθέτει λειτουργούσα οικονομία αγοράς. Εντούτοις, δεν είναι ακόμη σε θέση να αντεπεξέλθει στις ανταγωνιστικές πιέσεις και τις δυνάμεις της αγοράς εντός της Ένωσης. Η Βουλγαρία δεν πληρεί ακόμη τα κριτήρια σχετικά με το κεκτημένο. Για να ολοκληρώσει επιτυχώς τις προετοιμασίες της, η Βουλγαρία πρέπει να συνεχίσει τις προσπάθειές της για τη μεταφορά, την εφαρμογή και την επιβολή του κεκτημένου. Πρέπει επίσης να συνεχίσει τη μεταρρύθμιση της δημόσιας διοίκησης και του δικαστικού τομέα, ώστε να αποκτήσει την αναγκαία διοικητική και δικαστική ικανότητα.Ο χάρτης πορείας για τη Βουλγαρία, που καλύπτει την περίοδο μέχρι την προσχώρηση, δείχνει τα βασικά μέτρα που πρέπει να λάβει ώστε να είναι έτοιμη για την προσχώρηση. Στηρίζεται στις δεσμεύσεις που αναλήφθηκαν κατά τη διάρκεια των διαπραγματεύσεων και στις προσπάθειες που πρέπει να καταβληθούν για να πληρούνται τα κριτήρια της Κοπεγχάγης και της Μαδρίτης για την προσχώρηση. Ο χάρτης πορείας αποσκοπεί στο να στηρίξει τις προσπάθειες της Βουλγαρίας για να πληροί τα υπόλοιπα κριτήρια για την προσχώρηση, εντοπίζοντας τα θέματα τα οποία θα πρέπει να ρυθμιστούν και παρέχοντας αυξημένη χρηματοδοτική ενίσχυση. Δίνεται ιδιαίτερη έμφαση στη διοικητική και δικαστική ικανότητα που είναι αναγκαίες για την εφαρμογή του κεκτημένου και στις οικονομικές μεταρρυθμίσεις. Για τα κεφάλαια σχετικά με το κεκτημένο, ο χάρτης πορείας περιλαμβάνει σημεία αναφοράς για την εκτίμηση της προόδου που σημειώνει η Βουλγαρία. Αυτά τα σημεία αναφοράς καλύπτουν την εναρμόνιση της νομοθεσίας και την ανάπτυξη της διοικητικής ικανότητας.Η αναθεωρημένη εταιρική σχέση για την προσχώρηση συμπληρώνει τον χάρτη πορείας και, από κοινού, αποτελούν τα κυριότερα μέσα που θα κατευθύνουν τις εργασίες προετοιμασίας της Βουλγαρίας για την προσχώρηση στην ΕΕ. Η εταιρική σχέση για την προσχώρηση αναπτύσσει περαιτέρω τα βραχυπρόθεσμα και μεσοπρόθεσμα θέματα που εντοπίζονται στον χάρτη πορείας, προσδιορίζοντας τις προτεραιότητες τις οποίες αναμένεται εκ των πραγμάτων να εκπληρώσει η Βουλγαρία ή να τις προωθήσει σημαντικά εντός της προσεχούς διετίας 2003/02. Οι προτεραιότητες στην εταιρική σχέση για την προσχώρηση καθορίστηκαν σε συνεργασία με τις ενδιαφερόμενες χώρες. Η εκπλήρωση αυτών των προτεραιοτήτων θα προσδιορίσει το βαθμό της βοήθειας που θα χορηγηθεί. Στο πλαίσιο αυτών των προτεραιοτήτων, τονίζονται τα θέματα για τα οποία απαιτείται η ανάληψη επείγουσας δράσης.Η Βουλγαρία πρέπει, ακόμη, να εκπληρώσει όλες τις δεσμεύσεις σχετικά με την εναρμόνιση των νομοθεσιών και την εφαρμογή του κεκτημένου που απορρέουν από την ευρωπαϊκή συμφωνία και τη διαδικασία διαπραγμάτευσης. Θα πρέπει επίσης να τονιστεί ότι η ενσωμάτωση του κεκτημένου στην εθνική νομοθεσία δεν είναι καθαυτή επαρκής. Είναι, ακόμη, αναγκαίο να διασφαλιστεί ότι αυτό πράγματι εφαρμόζεται βάσει προδιαγραφών ίδιων με εκείνες που ισχύουν στην Ένωση. Σε όλους τους τομείς που απαριθμούνται κατωτέρω, είναι αναγκαίο να εφαρμόζεται και να επιβάλλεται αξιόπιστα και αποτελεσματικά το κεκτημένο.Με βάση την ανάλυση της περιοδικής έκθεσης 2002 της Επιτροπής και το χάρτη πορείας, καθορίστηκαν οι ακόλουθες προτεραιότητες και ενδιάμεσοι στόχοι για τη Βουλγαρία. Οι προτεραιότητες αυτές παρουσιάζονται σύμφωνα με τη δομή της περιοδικής έκθεσης(2).Πολιτικά κριτήριαΔημοκρατία και κράτος δικαίουΔημόσια διοίκηση- Να ετοιμαστεί μια πλήρως εκτεταμένη στρατηγική μεταρρύθμισης της δημόσιας διοίκησης, καθώς και ένα σχέδιο δράσης, το 2003. Η στρατηγική πρέπει να περιέχει μια διπλή προσέγγιση που θα συνδυάζει τη συνεχή υποστήριξη της δημιουργίας θεσμών που αφορούν άμεσα το κεκτημένο και τη διαχείριση των πόρων της ΕΚ και οριζόντιες μεταρρυθμίσεις που προορίζονται να βελτιώσουν την αποτελεσματικότητα της δημόσιας διοίκησης γενικότερα.- Να ληφθούν μέτρα για να εξασφαλιστεί η εφαρμογή διαφανών διαδικασιών πρόσληψης και προαγωγής και να βελτιωθεί η διαχείριση των ανθρωπίνων πόρων. Να ληφθούν μέτρα για την εξασφάλιση προσωπικού με επαρκή προσόντα που θα συμβάλει στη βιωσιμότητα των μεταρρυθμίσεων. Να αυξηθεί το ποσοστό του προσωπικού με καθεστώς δημοσίων υπαλλήλων. Να προστατευθεί το προσωπικό, ανεξάρτητα από το καθεστώς του, από αθέμιτες απολύσεις.- Να βελτιωθεί (μέσω απλοποίησης και διευκρίνησης) το νομικό πλαίσιο για τη λήψη διοικητικών αποφάσεων και διαδικασιών που εξασφαλίζουν την ασφάλεια δικαίου. Να ληφθούν τα μέτρα που επιβάλλονται για την εξασφάλιση της υπευθυνότητας, της διαφάνειας της δημόσιας διοίκησης και της ελεύθερης πρόσβασης σ' αυτήν.- Να ενισχυθούν οι διοικητικές δομές που εγγυώνται της αναγκαίας ικανότητας για την αποτελεσματική και πλήρη χρήση και λογιστική διαχείριση των πόρων της ΕΚ.- Να ενισχυθεί η ικανότητα για τον στρατηγικό προγραμματισμό, την ανάλυση πολιτικής και την αξιολόγηση στις κεντρικές δομές της κυβέρνησης και σε συνεργασία με τα υπουργεία.- Να δοθεί περισσότερη προσοχή κατά την μεταφορά του κεκτημένου της ΕΚ, καθώς και στον τρόπο εφαρμογής και επιβολής του, και στο δικαστικό σύστημα, σε εθνικό, περιφερειακό και τοπικό επίπεδο, ώστε να συμβιβάζεται με την κατάσταση της Βουλγαρίας.- Να βελτιωθεί περαιτέρω η ποιότητα διαβουλεύσεων με τα ενδιαφερόμενα μέρη (π.χ. κοινωνικοί και οικονομικοί εταίροι, κοινωνία πολιτών και ιδιωτικός τομέας) για την προετοιμασία της νέας νομοθεσίας.Δικαστικό σύστημα- Να ληφθούν μέτρα για να συνεχιστεί η μεταρρύθμιση του δικαστικού συστήματος με σκοπό επίσης την αμερόληπτη εφαρμογή του νόμου:- Να συνεχιστεί η εφαρμογή της εθνικής στρατηγικής μεταρρύθμισης για το δικαστικό σύστημα και το σχέδιο δράσης της Βουλγαρίας και να υιοθετηθεί η νομοθεσία εφαρμογής σύμφωνα με τις πρακτικές της ΕΕ.- Να επανεξεταστεί η διάρθρωση του δικαστικού τομέα σύμφωνα με τις καλύτερες πρακτικές της ΕΕ, καθώς και να αναθεωρηθεί η οργάνωση της φάσης προφυλάκισης.- Να επανεξεταστεί ο βαθμός ποινικής ασυλίας των μελών του δικαστικού σώματος για να εξασφαλιστεί η συμμόρφωση με τις καλύτερες πρακτικές της ΕΕ.- Να ληφθούν μέτρα για να βελτιωθούν οι δικαστικές διαδικασίες, ειδικότερα για να μειωθεί η υπερβολική διάρκεια και να εξασφαλιστεί ο πλήρης σεβασμός των θεμελιωδών δικαιωμάτων σε ποινικές υποθέσεις, ειδικότερα όσον αφορά τη δικαστική συνδρομή.- Να εξασφαλιστεί ο κατάλληλος προϋπολογισμός για τον δικαστικό τομέα περιλαμβανομένης της δέουσας εφαρμογής δικαστικών αποφάσεων.- Να γίνει σαφής διάκριση του ρόλου του Ανώτατου Δικαστικού Συμβουλίου και του Υπουργείου Δικαιοσύνης, ώστε να εξασφαλιστεί η ανεξαρτησία του δικαστικού τομέα.- Να ενισχυθεί η διοικητική ικανότητα του Ανώτατου Δικαστικού Συμβουλίου για να εξασφαλιστεί η ορθή λειτουργία του όσον αφορά τη λήψη στρατηγικών αποφάσεων και τη διαχείριση του συστήματος των δικαστηρίων.- Να ληφθούν μέτρα για να βελτιωθεί η λειτουργία των δικαστηρίων με την αυξημένη κατάρτιση σε θέματα διαχείρισης για τους προέδρους των δικαστηρίων, την ανάπτυξη αποτελεσματικής διοικητικής στήριξης σε κεντρικό και τοπικό επίπεδο και με την εισαγωγή διαφανούς συστήματος διανομής των υποθέσεων.- Να βελτιωθούν η ασφάλεια και οι συνθήκες εργασίας στα δικαστήρια και στις εισαγγελίες.- Να καθιερωθεί ένα περισσότερο διαφανές, ανοικτό και ανταγωνιστικό σύστημα πρόσληψης, αξιολόγησης και προαγωγής που θα στηρίζεται σε αξιοκρατικά κριτήρια στο πλαίσιο του δικαστικού σώματος.- Να βελτιωθεί ο επαγγελματισμός του δικαστικού τομέα με την κατάλληλη κρατική χρηματοδότηση του Εθνικού Ινστιτούτου για τον δικαστικό τομέα, που θα συμβάλει στην ανάπτυξη κατάρτισης υψηλής ποιότητας για τους δικαστές, τους εισαγγελείς και το διοικητικό προσωπικό.- Να εκσυγχρονισθούν οι μέθοδοι διαχείρισης στις εισαγγελίες για να βελτιωθεί η διαφάνεια και η αποτελεσματικότητα της εξέτασης των υποθέσεων.Μέτρα κατά της διαφθοράς- Να συνεχιστεί η εφαρμογή της εθνικής στρατηγικής κατά της διαφθοράς και του σχεδίου δράσης.- Να ληφθούν μέτρα για να εξασφαλιστεί ότι εφαρμόζεται και επιβάλλεται το νομικό πλαίσιο αντιμετώπισης της διαφθοράς. Να εισαχθεί η έννοια των ποινικών ή διοικητικών κυρώσεων κατά νομικών προσώπων. Να επικυρωθεί η σύμβαση ποινικού δικαίου του Συμβουλίου της Ευρώπης περί δωροδοκίας.Ανθρώπινα δικαιώματα και προστασία των μειονοτήτων- Να εγκριθεί και να αρχίσει να εφαρμόζεται αποτελεσματικά η νομοθεσία που καταργεί τις διακρίσεις μεταφέροντας το κεκτημένο της ΕΚ κατά των διακρίσεων(3).- Να ολοκληρωθεί η αναδιοργάνωση και ο εκσυγχρονισμός της αστυνομίας, να συνεχισθούν οι προσπάθειες εκ μέρους των αξιωματικών της αστυνομίας όσον αφορά το σεβασμό των βασικών δικαιωμάτων του ανθρώπου σε όλες τις περιστάσεις· να διευρυνθεί η χρήση των κοινοτικών προσεγγίσεων αστυνόμευσης που βελτιώνει τις σχέσεις, ειδικότερα με τις ομάδες των μειονοτήτων.- Να συνεχιστούν οι προσπάθειες αντιμετώπισης της σωματεμπορίας, καθώς και οι προσπάθειες πρόληψης και κοινωνικής επανένταξης.- Να ληφθούν περαιτέρω μέτρα για να αναβαθμιστούν όλοι οι χώροι προφυλάκισης, ειδικότερα τα αστυνομικά τμήματα, σύμφωνα με τις βασικές προδιαγραφές που έχουν καθοριστεί στην έκθεσης της ευρωπαϊκής επιτροπής για την πρόληψη των βασανιστηρίων (ΕΠΒ) του Συμβουλίου της Ευρώπης.- Να εξασφαλιστεί η εφαρμογή καθώς και επαρκείς δημοσιονομικοί πόροι για την πρόσβαση στη δικαιοσύνη και στη νομική βοήθεια.- Να γίνει η μεταρρύθμιση του συστήματος για την προστασία του παιδιού, έτσι ώστε να μειώνεται συστηματικά ο αριθμός παιδιών στα οικοτροφεία παιδικής μέριμνας ειδικότερα με την ανάπτυξη εναλλακτικών κοινωνικών υπηρεσιών που απευθύνονται σε παιδιά και σε οικογένειες. Να διασφαλισθεί η πλήρης εφαρμογή της σύμβασης των Ηνωμένων Εθνών για τα δικαιώματα του παιδιού.- Ιδιαίτερα επείγουσα δράση: να προβλεφθεί το νομικό πλαίσιο που θα εξασφαλίζει τις αναγκαίες διασφαλίσεις έναντι της αυθαίρετης κράτησης και θα βελτιώνει τις συνθήκες διαβίωσης του συστήματος πνευματικής υγείας. Να εγκριθούν και να εφαρμοστούν μια στρατηγική και ένα σχέδιο δράσης με το κατάλληλο χρηματοδοτικό πλαίσιο για την ουσιαστική μεταρρύθμιση του συστήματος πνευματικής υγείας.- Να ληφθούν συγκεκριμένα μέτρα για την εφαρμογή του προγράμματος πλαισίου για τους Ρομ, με ιδιαίτερη προσοχή στην παροχή κατάλληλης χρηματοδοτικής στήριξης, στην ενίσχυση του εθνικού συμβουλίου που είναι αρμόδια για τα εθνικά ζητήματα και στην εξασφάλιση ίσης πρόσβασης στην υγεία, τη στέγαση, την εκπαίδευση και την κοινωνική ασφάλιση. Να καταρτιστεί ένα συγκεκριμένο σχέδιο δράσης καθώς και ένα χρηματοδοτικό πλαίσιο του προγράμματος πλαισίου για τους Ρομ που θα βελτιώνουν την εφαρμογή του.Οικονομικά κριτήριαΟ υψηλός βαθμός μακροοικονομικής σταθερότητας που επιτεύχθηκε τα τελευταία χρόνια πρέπει να διατηρηθεί και να συνεχιστεί η εφαρμογή του προγράμματος μεταρρυθμίσεων για να αρθούν οι εναπομένουσες δυσκολίες.Πρέπει να καταβληθούν περαιτέρω προσπάθειες στους ακόλουθους τομείς:- το πρόγραμμα ιδιωτικοποιήσεων,- να αναπτυχθούν οι μικρές και μεσαίες επιχειρήσεις, ειδικότερα ο αριθμός των νεοεμφανιζόμενων επιχειρήσεων,- να εφαρμοστεί το πρόγραμμα για τη μείωση και απλούστευση των διαδικασιών έκδοσης αδειών,- η μεταρρύθμιση των τελωνειακών και φορολογικών διοικήσεων με σκοπό και την μείωση της παραοικονομίας,- η αποτελεσματικότητα των διαδικασιών πτώχευσης,- να αναπτυχθούν και να βελτιωθούν η χρηματοπιστωτική διαμεσολάβηση και ο μη τραπεζικός χρηματοοικονομικός τομέας,- να ενισχυθεί η τήρηση των δικαιωμάτων ιδιοκτησίας,- ο αριθμός των συναλλαγών και οι τιμές των γεωργικών γαιών,- ο όγκος και η ποιότητα των δημοσίων επενδύσεων, καθώς και οι υποδομές, το εκπαιδευτικό περιβάλλον και η υγεία,- η μείωση των κρατικών ενισχύσεων, ειδικότερα στους τομείς της ενέργειας και των μεταφορών.Ικανότητα ανάληψης των υποχρεώσεων του μέλουςΕλεύθερη κυκλοφορία αγαθών- Να θεσπιστούν τα αναγκαία οριζόντια και διαδικαστικά μέτρα.- Να μεταφερθεί το 80 % των ευρωπαϊκών προτύπων και να ολοκληρωθεί η μεταφορά στο εθνικό δίκαιο των εναρμονισμένων ευρωπαϊκών προτύπων στον τομέα των οδηγιών νέας προσέγγισης.- Να ενισχυθεί η διοικητική ικανότητα στον τομέα τυποποίησης και να δοθεί στήριξη για την ανάπτυξη των φορέων διαπίστωσης της συμμόρφωσης και των εργαστηρίων.- Να εξασφαλιστεί η ολοκλήρωση μεταφοράς στην εθνική νομοθεσία όλων των οδηγιών νέας και παλαιάς προσέγγισης, καθώς και η πλήρης ευθυγράμμιση των κειμένων με τη νομοθεσία της ΕΚ.- Να ενισχυθεί η διοικητική ικανότητα στους τομείς των χημικών ουσιών και των αυτοκίνητων οχημάτων.- Να μεταφερθεί στην εθνική νομοθεσία το κεκτημένο στους τομείς των χημικών ουσιών, των αυτοκίνητων οχημάτων, της ξυλείας, του ελέγχου των όπλων και της επιστροφής πολιτιστικών αγαθών.- Να υπάρξει πλήρης συμμόρφωση με το κεκτημένο όσον αφορά τα φαρμακευτικά προϊόντα για χρήση από τον άνθρωπο, καθώς και τα φάρμακα για κτηνιατρική χρήση, και σε θέματα αδειών εμπορίας.- Να τροποποιηθεί η νομοθεσία για τη δημόσια υγεία.- Να συνεχιστούν οι προσπάθειες στον τομέα ασφάλειας των τροφίμων, ιδίως για να εναρμονισθούν πλήρως με το κοινοτικό κεκτημένο οι υγειονομικές άδειες για εισαγόμενα τρόφιμα και τα πιστοποιητικά υγείας για τις εξαγωγές.- Να ευθυγραμμιστεί προοδευτικά η νομοθεσία με το κεκτημένο στον τομέα των τροφίμων.- Να αναπτυχθεί η διοικητική ικανότητα, να δημιουργηθεί ένα σύστημα εθνικής κατάρτισης των επιθεωρητών και των επιχειρηματιών τροφίμων, να εξασφαλιστεί η ορθή εφαρμογή του συστήματος ανάλυσης κινδύνου και σημαντικών σημείων ελέγχου (HACCP), να παρασχεθεί διαπίστευση και να μεταρρυθμιστούν τα εργαστήρια.- Να εξασφαλιστεί πρόοδος στους μη εναρμονισμένους τομείς. Να ενσωματωθεί η αρχή της αμοιβαίας αναγνώρισης στην αντίστοιχη νομοθεσία για τα εμπορεύματα.- Να ολοκληρωθεί ο έλεγχος της συμβατότητας της νομοθεσίας στον μη εναρμονισμένο τομέα με τα άρθρα 28 έως 30 της συνθήκης ΕΚ και να εξαλειφθούν οι διατάξεις που ακόμη δεν είναι σύμφωνες.- Να καταβληθούν περαιτέρω προσπάθειες για την εναρμόνιση της νομοθεσίας και να εξασφαλιστεί η πραγματική εφαρμογή της όσον αφορά τις δημόσιες συμβάσεις.- Να δημιουργηθεί μια εθνική υπηρεσία δημοσίων συμβάσεων.- Να προσδιοριστούν οι συνταγματικές αλλαγές που απαιτούνται για να μεταφερθούν στην εθνική νομοθεσία οι διατάξεις συστήματος ένδικων μέσων.- Να τροποποιηθεί η νομοθεσία για τις δημόσιες συμβάσεις, καθώς και να καταργηθούν οι διατάξεις εθνικής προτίμησης, να εισαχθούν διαδικασίες διαχείρισης και αποτελεσματικά βοηθήματα, περιλαμβανομένων και των δημοσίων προσκλήσεων προς υποβολή προσφορών, για να υπάρξει πλήρης συμμόρφωση με το κεκτημένο.Ελεύθερη κυκλοφορία προσώπων- Να συνεχιστεί η νομοθετική εργασία για την αμοιβαία αναγνώριση επαγγελματικών προσόντων και διπλωμάτων και να συσταθούν οι κατάλληλες διοικητικές δομές.- Να γίνουν οι προετοιμασίες για την αναθεώρηση του συντάγματος της Βουλγαρίας για να εξασφαλιστεί η συμμόρφωση με το κεκτημένο όσον αφορά το δικαίωμα ψήφου, καθώς και η ειδική νομοθεσία για τις εκλογές του Ευρωπαϊκού Κοινοβουλίου.- Να συνεχιστεί η εναρμόνιση της νομοθεσίας με τους κοινοτικούς κανόνες όσον αφορά τις απαιτήσεις σχετικά με την ιθαγένεια, την κατοικία και τη γλώσσα, καθώς και την ίση μεταχείριση των μεταναστών.- Να συνεχιστούν οι προπαρασκευαστικές εργασίες για τη συμμετοχή στο σχέδιο Sedoc-Eures σχετικά με την ανταλλαγή δεδομένων στον τομέα της αγοράς εργασίας.- Να θεσπιστούν προπαρασκευαστικά μέτρα για την εκπλήρωση των οικονομικών και διοικητικών υποχρεώσεων που απορρέουν από την εφαρμογή των κανόνων συντονισμού στον τομέα της κοινωνικής ασφάλισης.Ελευθερία παροχής υπηρεσιών- Μεγαλύτερη περιφρούρηση του δικαιώματος εγκατάστασης και της ελευθερίας παροχής υπηρεσιών.- Να τροποποιηθεί η νομοθεσία για τους αλλοδαπούς ώστε να εξαλειφθούν οι διαφορές με το κεκτημένο.- Να τροποποιηθεί η πράξη περί εισαγγελέων, η νομοθεσία για τα τυχερά παιχνίδια και η νομοθεσία για τα όπλα και τα αγαθά διπλής χρήσεως.- Να ευθυγραμμιστεί πλήρως με το κεκτημένο η νομοθεσία για τις χρηματοπιστωτικές υπηρεσίες, καθώς και με τις νέες οδηγίες ή κανονισμούς ως μέρος του σχεδίου δράσης για τις χρηματοπιστωτικές υπηρεσίες. Να συνεχιστεί η ενίσχυση και η ανεξαρτησία των χρηματοπιστωτικών εποπτικών οργάνων.- Να μεταφερθεί στην εθνική νομοθεσία το κεκτημένο στον τομέα των ασφαλιστικών υπηρεσιών, ειδικότερα να εναρμονιστούν προοδευτικά τα αντισταθμιστικά ανταλλάγματα με τα ελάχιστα επίπεδα της ΕΕ όσον αφορά την υποχρεωτική ασφάλιση έναντι αστικής ευθύνης των οχημάτων με κινητήρα.- Να εναρμονισθεί πλήρως ο νόμος περί προστασίας των δεδομένων με το κεκτημένο και να αναπτυχθεί η αναγκαία διοικητική ικανότητα για την εφαρμογή του.- Να μεταφερθεί πλήρως το κεκτημένο σχετικά με την πρόσβαση υπό όρους και τα τεχνικά πρότυπα.Ελεύθερη κυκλοφορία κεφαλαίων- Να ολοκληρωθεί η εναρμόνιση σχετικά με τις κινήσεις κεφαλαίων, εκτός όταν έχουν χορηγηθεί μεταβατικές περίοδοι.- Να εγκριθούν όλες οι αναγκαίες τροποποιήσεις του νόμου περί συναλλάγματος και αμέσως μετά των κανονισμών εφαρμογής του.- Να αναπτυχθούν προγράμματα σε χρηματοπιστωτικούς οργανισμούς για την καταπολέμηση της νομιμοποίησης προσόδων από παράνομες δραστηριότητες.- Όλα τα σχετικά επαγγέλματα, ειδικότερα όλοι οι πιστωτικοί και χρηματοδοτικοί οργανισμοί πρέπει να συνεργαστούν πλήρως με τις αρμόδιες αρχές για την καταπολέμηση της νομιμοποίησης προσόδων από παράνομες δραστηριότητες σύμφωνα με την οδηγία για την πρόληψη της χρησιμοποίησης του χρηματοπιστωτικού συστήματος για τη νομιμοποίηση εσόδων από παράνομες δραστηριότητες (91/308/EΟΚ) πολύ πριν από την προσχώρηση.- Να ενισχυθεί η διοικητική ικανότητα του γραφείου χρηματοοικονομικών πληροφοριών.- Να ληφθούν περαιτέρω μέτρα για να ολοκληρωθεί η εναρμόνιση της νομοθεσίας για τα συστήματα πληρωμών.- Να ληφθούν περαιτέρω μέτρα για να ολοκληρωθεί η εναρμόνιση της νομοθεσίας κατά της νομιμοποίησης προσόδων από παράνομες δραστηριότητες.Εταιρικό δίκαιο- Να εναρμονιστεί πλήρως με το κεκτημένο η νομοθεσία σχετικά με τα πνευματικά και βιομηχανικά δικαιώματα και να βελτιωθεί η εφαρμογή της. Να εντατικοποιηθούν οι προσπάθειες για την καταπολέμηση της πειρατείας και της παραποίησης, ειδικότερα με την ενίσχυση των ελέγχων στα σύνορα, τη βελτίωση του συντονισμού μεταξύ τελωνείων, αστυνομίας και του δικαστικού τομέα για την ενίσχυση των δικαιωμάτων πνευματικής και βιομηχανικής ιδιοκτησίας και για να εξασφαλιστεί η κατάλληλη κατάρτιση των φορέων επιβολής του νόμου συμπεριλαμβανομένων των δικαστών και των εισαγγελέων.- Να σημειωθεί περαιτέρω πρόοδος στην εναρμόνιση του εταιρικού δικαίου και της λογιστικής με το κεκτημένο και να συνεχιστούν οι προσπάθειες βελτίωσης της διοικητικής ικανότητας σ' αυτόν τον τομέα, ειδικότερα σε ό,τι αφορά την επιβολή του νόμου.Πολιτική ανταγωνισμού- Να ολοκληρωθεί το νομικό αντιμονοπωλιακό πλαίσιο, να συνεχιστούν οι προσπάθειες κατάρτισης και να αναπτυχθεί περαιτέρω η πραγματική εφαρμογή και ενίσχυση των αντιμονοπωλιακών κανόνων.- Να εξασφαλιστεί η πλήρης ενσωμάτωση του κεκτημένου στην αντιμονοπωλιακή νομοθεσία, καθώς και τις πιο πρόσφατες εξαιρέσεις για ορισμένες κατηγορίες.- Να θεσπιστεί μια πιο αποτρεπτική πολιτική κυρώσεων και να δοθεί έμφαση στην πρόληψη σοβαρών στρεβλώσεων του ανταγωνισμού.- Να αυξηθεί η ενημέρωση σχετικά με τους κανόνες, ειδικότερα στην κοινότητα των επιχειρηματιών και του δικαστικού τομέα.- Να ολοκληρωθεί το νομοθετικό πλαίσιο σε σχέση με τις κρατικές ενισχύσεις.- Να γίνουν περαιτέρω τροποποιήσεις των βασικών κανόνων εφαρμογής.- Στο πλαίσιο των μηχανισμών των ευρωπαϊκών συμφωνιών, να υιοθετηθεί από κοινού με την Κοινότητα ο χάρτης περιφερειακής βοήθειας σύμφωνα με το κεκτημένο.- Να αναβαθμιστεί η εμπειρογνωμοσύνη και να βελτιωθεί η ποιότητα των αποφάσεων κρατικών ενισχύσεων καθώς και η διαφάνεια των κρατικών ενισχύσεων.- Να ενισχυθεί περαιτέρω (π.χ. κατάρτιση και πόροι) η διοικητική ικανότητα, καθώς και η εντατική συνεργασία μεταξύ της επιτροπής για την προστασία του ανταγωνισμού (CPC) και της υπηρεσίας κρατικών ενισχύσεων του Υπουργείου Οικονομικών.- Να βελτιωθεί η διαφάνεια των κρατικών ενισχύσεων και να συμπεριληφθούν όλα τα μέτρα ενισχύσεων στις απογραφές και στις ετήσιες εκθέσεις.- Να αυξηθεί η ενημέρωση όλων των συμμετεχόντων στην αγορά σχετικά με τους κανόνες, μεταξύ των χορηγών βοήθειας, ιδίως στην κοινότητα των επιχειρηματιών και του δικαστικού τομέα.- Να βελτιωθεί η αξιολόγηση των καθεστώτων που ισχύουν στη Βουλγαρία, βάσει των οποίων χορηγούνται οι κρατικές ενισχύσεις, περιλαμβανομένων των εμμέσων ενισχύσεων και των επιδοτήσεων, ώστε να εναρμονιστούν με το κεκτημένο και να εξασφαλιστεί, με τη διενέργεια εκ των προτέρων ελέγχου όλων των νέων μέτρων ενισχύσεων, η πλήρης συμμόρφωση με το κεκτημένο.- Να ετοιμαστεί ένα σφαιρικό σχέδιο αναδιάρθρωσης παράλληλα με τα ατομικά σχέδια για τον τομέα του χάλυβα βάσει του πρωτοκόλλου αριθ. 2 της ευρωπαϊκής συμφωνίας για προϊόντα ΕΚΑΧ.Γεωργία- Να συνεχιστεί η αναβάθμιση των ικανοτήτων για τη λειτουργία μηχανισμών διαχείρισης της ΚΓΠ, ειδικότερα του ολοκληρωμένου συστήματος διαχείρισης και ελέγχου και της υπηρεσίας πληρωμών.- Να βελτιωθεί περαιτέρω η αποτελεσματικότητα εφαρμογής του Sapard.- Όσον αφορά τα οριζόντια θέματα, να συνεχιστεί η αναβάθμιση της διοικητικής δομής σε τομείς όπως η πολιτική ποιότητας, η βιολογική γεωργία και το δίκτυο γεωργικής λογιστικής πληροφόρησης (FADN).- Να συνεχιστεί η εφαρμογή των κοινών οργανώσεων αγοράς για όλα τα αντίστοιχα προϊόντα, καθώς και η σύσταση του μητρώου αμπελοκαλλιεργειών και η ανάπτυξη εγκεκριμένων εγκαταστάσεων ποτοποιίας, η ανάπτυξη ικανοτήτων των υπηρεσιών παρέμβασης, η ανάπτυξη οργανώσεων.- Προετοιμασία των διοικητικών δομών που είναι απαραίτητες για τη μελέτη, την εφαρμογή, τη διαχείριση, την παρακολούθηση, τον έλεγχο και την αξιολόγηση των προγραμμάτων αγροτικής ανάπτυξης που χρηματοδοτεί η ΕΚ και της δασοκομικής στρατηγικής της ΕΚ.- Να συνεχιστεί η εργασία σχετικά με το εθνικό κτηματολόγιο και το μητρώο ιδιοκτησίας για να βελτιωθεί η κατάσταση της κτηματαγοράς.- Να ολοκληρωθεί η εναρμόνιση της κτηνιατρικής και φυτοϋγειονομικής νομοθεσίας για να ενισχυθούν πλήρως και αποτελεσματικά τα συστήματα ελέγχου της εσωτερικής αγοράς και των εισαγωγών από τρίτες χώρες· να συνεχιστεί η εφαρμογή της νομοθεσίας στον κτηνιατρικό, φυτοϋγειονομικό τομέα και στον τομέα των τροφίμων, καθώς και μέτρων ελέγχου ζωικών ασθενειών.- Να συνεχιστούν οι προσπάθειες καθιέρωσης εθνικής βάσης δεδομένων για τα βοοειδή, ώστε να μπορεί να λειτουργεί πλήρως στο τέλος του 2003.- Να συνεχιστεί η αναβάθμιση εγκαταστάσεων μεταποίησης ειδών διατροφής, όπως και η αναβάθμιση παλαιών σφαγείων.- Να χορηγηθούν κατάλληλοι πόροι στην εθνική κτηνιατρική υπηρεσία (ΕΚΥ) και να προβλεφθεί ένα πρόγραμμα για την ΕΚΥ, βάσει του οποίου όλες οι εγκαταστάσεις θα τηρούν πλήρως τις απαιτήσεις της ΕΕ μέχρι τα τέλη του 2004.- Να συνεχιστεί η διαδικασία αναβάθμισης ή ανάπτυξης όλων των προτεινόμενων συνοριακών σταθμών κτηνιατρικών ελέγχων, καθώς και η κατάρτιση του αντίστοιχου προσωπικού σε όλες τις διαδικασίες που απαιτούνται για να υπάρχει συμμόρφωση με τη νομοθεσία της ΕΕ.- Να συνεχιστεί η κατάρτιση των διορισμένων κτηνιάτρων.- Να συνεχιστεί η εφαρμογή των νομικών απαιτήσεων διακίνησης ζώων με στόχο να καθιερωθεί ένα σύστημα που θα συμβιβάζεται πλήρως με το κεκτημένο για την εγγραφή και ταυτοποίηση των ζώων.- Να σημειωθεί πρόοδος στη μεταφορά στην εθνική νομοθεσία και στην εφαρμογή του κεκτημένου στον τομέα των ζωικών αποβλήτων.Αλιεία- Ολοκλήρωση της καθιέρωσης κατάλληλης οργάνωσης, κατάλληλων θεσμικών πόρων και εξοπλισμού σχετικά με την επιθεώρηση και τους ελέγχους, την πολιτική της αγοράς και τη διαρθρωτική πολιτική, σε κεντρικό και περιφερειακό επίπεδο.- Ολοκλήρωση του νηολογίου αλιευτικών σκαφών που θα συμμορφώνεται πλήρως στις κοινοτικές απαιτήσεις.- Ανάπτυξη ενός αξιόπιστου συστήματος στατιστικών στον τομέα της αλιείας.- Να εφαρμοστεί η νομοθεσία που υιοθετήθηκε πρόσφατα και που διέπει τη λειτουργία των κυριότερων διοικητικών δομών.- Να διατεθεί πρόσθετο προσωπικό στο τμήμα αλιείας του Υπουργείου Γεωργίας, Τροφίμων και Δασοκομίας.- Να ενισχυθούν οι δραστηριότητες ελέγχου δίνοντας μεγαλύτερη έμφαση στην κατάρτιση επιθεωρητών στον τομέα της αλιείας, με την παροχή κατάλληλου εξοπλισμού και με την αύξηση του αριθμού επιθεωρητών για τον έλεγχο της αλιείας.- Να γίνουν προετοιμασίες για την εφαρμογή των κανονισμών όσον αφορά τη διαχείριση και των έλεγχο των πόρων.Πολιτική μεταφορών- Συνέχιση της νομικής εναρμόνισης στον τομέα των οδικών μεταφορών και εφαρμογή της νομοθεσίας, ειδικότερα για να προσαρμοστεί ο στόλος με τις τεχνικές προδιαγραφές και τις απαιτήσεις ασφάλειας (ταχογράφοι και συστήματα περιορισμού της ταχύτητας), κοινωνική νομοθεσία, εισαγωγή και σταδιακή αύξηση των δημοσιονομικών απαιτήσεων για πρόσβαση στο επάγγελμα, μεταφορά επικίνδυνων εμπορευμάτων και φόροι επί των οχημάτων και τα τέλη χρήσης των οδών.- Ενίσχυση της διοικητικής ικανότητας στον τομέα των οδικών μεταφορών, ειδικότερα σε σχέση με τη μεταφορά επικίνδυνων εμπορευμάτων, κοινωνική νομοθεσία (χρόνος οδήγησης και περίοδοι ανάπαυσης), πρόσβαση στην αγορά, πρόσβαση στο επάγγελμα και οδικοί έλεγχοι.- Να συνεχιστούν η νομική εναρμόνιση, εφαρμογή και ενίσχυση της διοικητικής ικανότητας στον τομέα των σιδηροδρόμων - καθώς και η ενίσχυση του ρυθμιστικού φορέα, του κοινοποιημένου οργανισμού, η ανεξαρτησία του διαχειριστή της υποδομής σιδηροδρόμων, το καθεστώς επιβάρυνσης της υποδομής σιδηροδρόμων και η χρηματοδοτική σταθερότητα του κυριότερου φορέα, με στόχο να εφαρμοστεί το αναθεωρημένο κεκτημένο στον τομέα των σιδηροδρόμων· να εξασφαλιστεί η πλήρης μεταφορά στην εθνική νομοθεσία και η εφαρμογή της νομοθεσίας της ΕΕ για τη διαλειτουργικότητα σιδηροδρόμων.- Να εξασφαλιστεί η αναγκαία διοικητική ικανότητα ενόψει των σημαντικών επενδύσεων που απαιτούνται στις οδικές και σιδηροδρομικές υποδομές, ώστε να υπάρξει όφελος στο μέλλον από τα διαρθρωτικά ταμεία της ΕΕ· να υπάρξει κάποιο χρονοδιάγραμμα για τις αναγκαίες επενδύσεις που απαιτούνται για την αναβάθμιση και την αποκατάσταση του οδικού δικτύου σύμφωνα με τα πρότυπα της ΕΕ για το βάρος των αξόνων τροχών, λαμβανομένης υπόψη της νομοθεσίας για την προστασία του περιβάλλοντος.- Να γίνει η πλήρης προσχώρηση στις κοινές επιτροπές Υπηρεσιών Πολιτικής Αεροπορίας και να συνεχιστεί η εναρμόνιση και εφαρμογή του σχετικού παράγωγου δικαίου για τους κοινούς κανόνες για την αεροπορία, να εφαρμοστούν σταδιακά οι κανονισμοί της τρίτης δέσμης και να γίνει η εναρμόνιση των προδιαγραφών και διοικητικών διαδικασιών στον τομέα πολιτικής αεροπορίας, να ενισχυθούν τα επαγγελματικά προσόντα του διοικητικού προσωπικού αεροπορίας.- Να ολοκληρωθεί η εναρμόνιση με τη νομοθεσία θαλάσσιων μεταφορών της ΕΕ σε τομείς ασφαλείας και να μην βελτιωθεί η ασφάλεια ναυσιπλοΐας, ειδικότερα να βελτιωθούν οι επιδόσεις των διοικητικών οργάνων ασφαλούς ναυσιπλοΐας, πρώτον ως κράτος σημαίας και εν συνεχεία ως κράτος ελιμενισμού, και να εξασφαλιστεί η ανεξαρτησία τους· να ενισχυθεί η ναυτιλιακή διοίκηση της Βουλγαρίας· να γίνει περαιτέρω εναρμόνιση με το κεκτημένο της ΕΕ στον τομέα της ναυσιπλοΐας όσον αφορά την ασφάλεια μέσω του κώδικα εμπορικής ναυτιλίας και της νομοθεσίας εφαρμογής· να συνεχιστεί η βελτίωση της ασφάλειας της ναυσιπλοΐας του βουλγαρικού στόλου βάσει του μνημονίου συμφωνίας των Παρισίων με την έγκριση και εφαρμογή όλων των κατάλληλων μέτρων.Φορολογία- Να συνεχιστεί η εναρμόνιση της φορολογικής νομοθεσίας στον τομέα του ΦΠΑ και των ειδικών φόρων κατανάλωσης.- Να διασφαλιστεί η συμμόρφωση της μελλοντικής νομοθεσίας προς τις αρχές του κώδικα δεοντολογίας για τη φορολόγηση των επιχειρήσεων και αναθεώρηση των ισχυουσών επιζήμιων διατάξεων.- Να ενισχυθούν οι διοικητικές ικανότητες και οι διαδικασίες ελέγχου, συμπεριλαμβανομένης της διοικητικής συνεργασίας και της αμοιβαίας συνδρομής, μεταξύ διαφόρων τμημάτων φορολογικών και τελωνειακών διοικήσεων, με σκοπό τη συμμόρφωση με τις φορολογικές υποχρεώσεις, τη βελτίωση των συστημάτων είσπραξης των φόρων και τη διαχείριση των επιστροφών του ΦΠΑ. Να αναπτυχθούν συστήματα πληροφοριών που επιτρέπουν την ανταλλαγή ηλεκτρονικών δεδομένων με την Κοινότητα και τα κράτη μέλη της.Στατιστικές- Να ενισχυθεί η διοικητική ικανότητα, δίνοντας ιδιαίτερη προσοχή στην περαιτέρω ανάπτυξη του προσωπικού στη διοίκηση στατιστικών και η ικανότητα της τεχνολογίας πληροφοριών ιδίως σε περιφερειακά γραφεία.- Να βελτιωθούν περαιτέρω οι περιφερειακές στατιστικές ώστε να ευθυγραμμιστούν με τις προδιαγραφές της ΕΕ οι περιφερειακές στατιστικές, οι περιφερειακές βάσεις δεδομένων και το μητρώο των βασικών εδαφικών μονάδων.- Να βελτιωθεί περισσότερο η ποιότητα και η κάλυψη των εθνικών λογαριασμών, των βραχυπρόθεσμων στατιστικών και η ποιότητα και κάλυψη του μητρώου επιχειρήσεων.- Να γίνει μια γεωργική απογραφή το 2003 σύμφωνα με τη μέθοδο της Εurostat.- Να αρχίσουν οι προετοιμασίες για την εισαγωγή του συστήματος Ιntrastat.Απασχόληση και κοινωνικές υποθέσεις- Να συνεχιστεί η εναρμόνιση με το κεκτημένο στον τομέα του εργατικού δικαίου, ιδίως με την τροποποίηση του κώδικα εργασίας και του νόμου προωθήσεως της απασχόλησης και των αντίστοιχων εσωτερικών κανονισμών. Να ενισχυθούν οι σχετικές διοικητικές δομές και οι δομές εφαρμογής της νομοθεσίας, περιλαμβανομένων και των επιθεωρήσεων εργασίας, και να δημιουργηθεί ένα ανεξάρτητο ταμείο εγγυήσεων για τους υπαλλήλους σε περίπτωση αφερεγγυότητας του εργοδότη.- Να μεταφερθεί και εφαρμοστεί η νομοθεσία της ΕΕ στον τομέα της ίσης μεταχείρισης γυναικών και ανδρών και να εξασφαλιστεί η ορθή εφαρμογή της.- Να εγκριθεί η νομοθεσία για τη μεταφορά του κεκτημένου της ΕΚ κατά των διακρίσεων. Να συσταθεί ένας φορέας για την προώθηση της ίσης μεταχείρισης όλων των ατόμων χωρίς διακρίσεις βάσει φύλου ή εθνικής καταγωγής.- Να μεταφερθεί πλήρως στην εθνική νομοθεσία το κεκτημένο της ΕΚ στον τομέα της υγείας και της ασφάλειας στον τόπο εργασίας και να αναπτυχθεί η ικανότητα εφαρμογής του, ειδικότερα η ικανότητα της γενικής επιθεώρησης εργασίας. Να γίνει η εκτίμηση των δημοσιονομικών επιπτώσεων που θα έχει η εφαρμογή των οδηγιών στον τομέα της υγείας και της ασφάλειας. Να καταργηθεί το σύστημα αποζημίωσης για τις κακές συνθήκες εργασίας.- Να εφαρμοστεί το εγκεκριμένο εθνικό σχέδιο δράσης για την απασχόληση, λαμβανομένων υπόψη των αναθεωρημένων ευρωπαϊκών κατευθυντηρίων οδηγιών και των προτεραιοτήτων, δεσμεύσεων και συστάσεων που περιλαμβάνονται στην κοινή αξιολόγηση των προτεραιοτήτων της πολιτικής για την απασχόληση. Να αναπτυχθεί η ικανότητα της εθνικής υπηρεσίας απασχόλησης για την εφαρμογή μέτρων στον τομέα της αγοράς εργασίας και προγραμμάτων στον τομέα της απασχόλησης και να ενισχυθούν οι περιφερειακές και διοικητικές δομές της.- Να συνεχιστεί η εναρμόνιση του νομοθετικού πλαισίου και να αναπτυχθεί η ικανότητα εφαρμογής του κεκτημένου της ΕΚ στον τομέα της υγείας καθώς και στον τομέα ελέγχου του καπνίσματος. Να καθιερωθεί ένα σύστημα παρακολούθησης και ελέγχου των μεταδόσιμων ασθενειών σύμφωνα με τις απαιτήσεις της Κοινότητας, καθώς και για τον έλεγχο της υγείας και της πληροφόρησης σύμφωνα με τα πρότυπα της ΕΕ.- Να συνεχιστούν οι προσπάθειες ενίσχυσης της ικανότητας για να βελτιωθεί η πρόσβαση και η ποιότητα της υγειονομικής περίθαλψης, με σκοπό να αυξηθούν οι επενδύσεις στον τομέα της υγείας που είναι αναγκαίες για την αναβάθμιση της κατάστασης υγείας του πληθυσμού.- Να συνεχιστεί η στήριξη των προσπαθειών των κοινωνικών εταίρων για την ανάπτυξη ικανότητας, ιδίως ενόψει του μελλοντικού ρόλου τους στη χάραξη και στην εφαρμογή κοινωνικής πολιτικής και πολιτικής απασχόλησης στην ΕΕ, καθώς και στο Ευρωπαϊκό Κοινωνικό Ταμείο. Να προωθηθεί αυτόνομος κοινωνικός διάλογος, ειδικότερα στις επιχειρήσεις και σε τομεακό επίπεδο, ώστε να βελτιωθεί η κάλυψή του.- Χάραξη εθνικής στρατηγικής κοινωνικής ένταξης και καταπολέμησης της φτώχειας, συμπεριλαμβανομένης της συλλογής στοιχείων, με σκοπό τη μελλοντική συμμετοχή στην ευρωπαϊκή στρατηγική για την κοινωνική ένταξη.Ενέργεια- Να τηρηθούν οι δεσμεύσεις που αναλήφθηκαν για την προοδευτική σύσταση αποθεμάτων πετρελαίου όπως απαιτείται από το κεκτημένο, να ενισχυθεί και εξοπλιστεί η εθνική υπηρεσία που είναι αρμόδια για τη διαχείριση αυτών των αποθεμάτων· να εξασφαλιστεί η αναγκαία χρηματοδότηση για τη σύσταση των αποθεμάτων.- Εφαρμογή της νέας ενεργειακής στρατηγικής, με ιδιαίτερη έμφαση στην ανάγκη μιας ενεργούς και συντονισμένης πολιτικής για τη μείωση της εντατικής χρήσης ενέργειας από τη βουλγαρική οικονομία, σε όλα τα στάδια του ενεργειακού κύκλου, με στόχο την ταχεία στήριξη της βελτίωσης της ενεργειακής απόδοσης, την αύξηση της εξοικονόμησης ενέργειας και την προώθηση της χρήσης ανανεώσιμων πηγών ενέργειας· να εξασφαλιστεί η μεταφορά του κεκτημένου ενεργειακής απόδοσης (σήμανση των συσκευών, ελάχιστα πρότυπα απόδοσης).- Να υιοθετηθούν νέα νομοθεσία πλαίσιο και ένα χρονοδιάγραμμα για τη δημιουργία των προϋποθέσεων για την πλήρη εφαρμογή της εσωτερικής αγοράς της ΕΕ στον τομέα του φυσικού αερίου και ηλεκτρικού ρεύματος, καθώς και σταδιακού ανοίγματος της αγοράς ηλεκτρικού ρεύματος και φυσικού αερίου, και να εξεταστούν μακροπρόθεσμες συμβάσεις και συμφωνίες αγορών ενέργειας λόγω πιθανών "χαμένων επενδύσεων" σύμφωνα με το τρέχον κεκτημένο· να εξαλειφθούν οι στρεβλώσεις των τιμών που εξακολουθούν να υφίστανται στον ενεργειακό τομέα, ειδικότερα για τις τιμές ηλεκτρικού ρεύματος και θέρμανσης για νοικοκυριά. Να ενισχυθούν ο ρόλος και η διοικητική ικανότητα της εθνικής ρυθμιστικής επιτροπής ενέργειας για την επιβολή των κανόνων αυτών, ιδίως η οικονομική ανεξαρτησία της. Να γίνουν προετοιμασίες για το περαιτέρω άνοιγμα και ελευθέρωση της αγοράς με την προοπτική εφαρμογής του νέου κεκτημένου της ΕΕ στον τομέα της εσωτερικής αγοράς.- Να συνεχιστεί η εφαρμογή των σχεδίων αναδιάρθρωσης (καθώς και ιδιωτικοποιήσεων) στον ενεργειακό τομέα, συμπεριλαμβανομένου του σχεδίου δράσης για την αναδιάρθρωση του τομέα στερεών καυσίμων.- Να συνεχιστεί η εφαρμογή όλων των συστάσεων που περιλαμβάνει η έκθεση του Συμβουλίου του 2001 σχετικά με την "πυρηνική ασφάλεια στο πλαίσιο της διεύρυνσης", και η έκθεση του Ιουνίου 2002 όσον αφορά τις αξιολογήσεις από ομολόγους, δίνοντας ιδιαίτερη έμφαση στις προτεραιότητες που καθορίζονται στις εκθέσεις.- Να ετοιμαστεί η εκτέλεση των δεσμεύσεων που αναλήφθηκαν όσον αφορά το έγκαιρο κλείσιμο των μονάδων 3 και 4 κατά το 2006 το αργότερο, να επισπευσθούν οι προετοιμασίες και, όταν είναι σκόπιμο, να αντιμετωπιστούν οι οικονομικές, κοινωνικές, οικονομικές, τεχνικές και περιβαλλοντικές συνέπειες του έγκαιρου κλεισίματος.- Να δοθεί έμφαση στην ενίσχυση της ανεξαρτησίας, των πόρων και της ικανότητας της εθνικής ρυθμιστικής αρχής για την πυρηνική ασφάλεια.- Να συνεχιστεί η διατήρηση υψηλού επιπέδου πυρηνικής ασφάλειας στις μονάδες 5 και 6 του πυρηνικού σταθμού του Kozloduy, καθώς και σε όλες τις φάσεις παροπλισμού των μονάδων 1 έως 4.- Να βελτιωθεί η διαχείριση των ραδιενεργών αποβλήτων και να υιοθετηθεί ένα στρατηγικό σχέδιο για την ασφάλεια και την αποτελεσματική διαχείριση του κύκλου πυρηνικών καυσίμων.Μικρές και μεσαίες επιχειρήσεις- Να εφαρμοστεί ο ευρωπαϊκός χάρτης για τις μικρές επιχειρήσεις.Επιστήμη και έρευνα- Να ενισχυθεί η διοικητική ικανότητα και η υποδομή η σχετική με την έρευνα, για να αυξηθούν τα οφέλη από τη σύνδεση με τα αντίστοιχα κοινοτικά προγράμματα πλαίσια όπως και με το έκτο πρόγραμμα πλαίσιο (2002-2006).Εκπαίδευση και κατάρτιση- Να γίνουν προετοιμασίες για την πλήρη εφαρμογή της οδηγίας για την εκπαίδευση παιδιών μεταναστών από την ημερομηνία της προσχώρησης.Τηλεπικοινωνίες και τεχνολογίες των πληροφοριών- Να ολοκληρωθεί η μεταφορά στην εθνική νομοθεσία του κεκτημένου στον τομέα των τηλεπικοινωνιών και να εφαρμοστεί πραγματικά, ειδικότερα να προωθηθεί ο ανταγωνισμός και η εφαρμογή των πτυχών της νομοθεσίας που αφορούν τους φορείς με σημαντική δύναμη αγοράς.- Να ενισχυθεί η ικανότητα του ρυθμιστικού οργάνου στον τομέα των τηλεπικοινωνιών, ειδικότερα η επιβολή του κεκτημένου. Να βελτιωθεί η οικονομική ανεξαρτησία του.- Στο πλαίσιο της προετοιμασίας για μια εντελώς ανοικτή αγορά στον τομέα των τηλεπικοινωνιών, μεταξύ άλλων, να αναπτυχθεί η εμπορική πτυχή της προσέγγισης που θα ακολουθήσει ο φορέας εκμετάλλευσης.- Να γίνουν προετοιμασίες για την μεταφορά και την εφαρμογή του νέου κεκτημένου κατά την στιγμή της προσχώρησης· να ενισχυθεί η ικανότητα των ρυθμιστικών οργάνων όπως απαιτείται για να αναληφθούν οι νέες αρμοδιότητες.- Να ενισχυθεί το ρυθμιστικό πλαίσιο των ταχυδρομικών υπηρεσιών. Να υιοθετηθεί και εφαρμοστεί η νομοθεσία για να επιτευχθεί πλήρης συμμόρφωση με το κεκτημένο (συμπεριλαμβανομένης της 2ης οδηγίας, και ειδικότερα με στόχο να εξασφαλιστεί μια οικονομικά βιώσιμη παροχή καθολικής εξυπηρέτησης με το κατάλληλο ποιοτικό επίπεδο). Να συνεχιστούν οι εργασίες για τους κατάλληλους μηχανισμούς έκδοσης αδειών και εγκρίσεων.- Στον τομέα των ταχυδρομείων πρέπει να εφαρμοστεί μια σαφής πολιτική τιμολόγησης αμέσως μετά την πλήρη αποδέσμευση της αγοράς τους από το 2003.Πολιτική στον πολιτιστικό και οπτικοακουστικό τομέα- Ενίσχυση της διοικητικής ικανότητας του εθνικού ρυθμιστικού φορέα στον τομέα των ραδιοτηλεοπτικών μεταδόσεων.- Να δημιουργηθούν οι συνθήκες για προβλέψιμη, διαφανή και αποτελεσματική εφαρμογή του νέου ρυθμιστικού πλαισίου για την πολιτική στον οπτικοακουστικό τομέα.Περιφερειακή πολιτική και συντονισμός των διαρθρωτικών μέσων- Να σημειωθεί πρόοδος στην εφαρμογή του βουλγαρικού εθνικού στρατηγικού προγράμματος για την προετοιμασία των διαρθρωτικών ταμείων και του Ταμείου Συνοχής. Να συνεχιστεί η προσαρμογή της νομοθεσίας πλαισίου που απαιτείται για την εφαρμογή του κεκτημένου σ' αυτό το κεφάλαιο.- Να συνεχιστεί η επεξεργασία των διακανονισμών για να συσταθούν αποτελεσματικοί διυπουργικοί μηχανισμοί συντονισμού καθώς και ο καθορισμός των αρμοδιοτήτων των φορέων που συμμετέχουν στην προετοιμασία και στην εφαρμογή των διαρθρωτικών ταμείων και του Ταμείου Συνοχής σε εθνικό και περιφερειακό επίπεδο.- Να υιοθετηθεί η νομοθεσία που εξασφαλίζει τη συμμόρφωση των πράξεων που χρηματοδοτούν τα διαρθρωτικά ταμεία και το Ταμείο Συνοχής με τις κοινοτικές πολιτικές και τη νομοθεσία, καθώς και των κανόνων ανταγωνισμού, ανάθεσης δημοσίων συμβάσεων, προστασίας του περιβάλλοντος, κατάργησης των ανισοτήτων και προώθηση της ισότητας μεταξύ γυναικών και ανδρών.- Να καταρτιστεί ένα νομοθετικό πλαίσιο που θα επιτρέπει τον πολυετή δημοσιονομικό προγραμματισμό με στόχο να παρέχεται εθνική συγχρηματοδότηση για βοήθεια από τα διαρθρωτικά ταμεία και το Ταμείο Συνοχής και θα προβλέπει επαρκή ευελιξία για χρηματοδοτική προσαρμογή.- Να αναβαθμιστεί η διοικητική ικανότητα των υπηρεσιών των υπουργείων που έχουν ορισθεί ή πρόκειται να ορισθούν στο μέλλον ως αρχές διαχείρισης ή πληρωμής, στο απαιτούμενο επίπεδο για την αποτελεσματική και ορθή εφαρμογή της ενίσχυσης των διαρθρωτικών ταμείων (όσον αφορά τις προσλήψεις, τους τύπους σταδιοδρομίας και την επιμόρφωση).- Να επιταχυνθούν οι προσπάθειες βελτίωσης της ποιότητας του εθνικού αναπτυξιακού σχεδίου. Η Βουλγαρία πρέπει να καταβάλει σοβαρές προσπάθειες για την ενίσχυση της στρατηγικής και λειτουργικής ικανότητάς της για να βελτιώσει και να εφαρμόσει το εθνικό αναπτυξιακό σχέδιο, ώστε να το καταστήσει ένα σφαιρικό εθνικό μέσο προγραμματισμού (το εθνικό αναπτυξιακό σχέδιο πρέπει να ενσωματωθεί καλύτερα στην εθνική διαδικασία κατάρτισης του προϋπολογισμού και θέσπισης πολιτικής).- Να συνεχιστεί η ανάπτυξη της ικανότητας συζήτησης, προετοιμασίας και επιλογής αναπτυξιακών προτεραιοτήτων και σχεδίων σε εθνικό και περιφερειακό επίπεδο που θα χρηματοδοτηθούν από τα διάφορα διαρθρωτικά ταμεία, FEDER, Ευρωπαϊκό Κοινωνικό Ταμείο, Ευρωπαϊκό Γεωργικό Ταμείο Προσανατολισμού και Εγγυήσεων.- Να ολοκληρωθούν οι προετοιμασίες για εκτεταμένη αποκέντρωση (EDIS).- Να επιτευχθεί συμμόρφωση με τις απαιτήσεις του κεκτημένου όσον αφορά την παρακολούθηση και την αξιολόγηση των διαρθρωτικών ταμείων, ειδικότερα για την εκ των προτέρων αξιολόγηση και για τη συγκέντρωση των αντίστοιχων στατιστικών πληροφοριών και δεικτών.- Να καταρτιστεί ένα γενικό νομικό και θεσμικό πλαίσιο για τον δημοσιονομικό και λογιστικό έλεγχο.- Να καθιερωθούν τα κατάλληλα συστήματα και οι διαδικασίες για τη δημοσιονομική διαχείριση και τον έλεγχο, ειδικότερα σε ό,τι αφορά τη διάρθρωση των αρχών διαχείρισης και πληρωμής, ώστε να τηρούνται οι συγκεκριμένες απαιτήσεις των κανονισμών των διαρθρωτικών ταμείων. Πρέπει να δοθεί ιδιαίτερη προσοχή στον κατάλληλο διαχωρισμό των αρμοδιοτήτων στο εσωτερικό όλης της διοίκησης εφαρμογής.Περιβάλλον- Να αναβαθμιστεί η συνολική εκτίμηση της κατάστασης στον τομέα του περιβάλλοντος, καθώς και να επιτευχθεί η μεταφορά στην εθνική νομοθεσία του κεκτημένου της ΕΕ ώστε να εντοπιστούν οι ελλείψεις.- Να συνεχιστεί η μεταφορά του κεκτημένου, όπως και της εκτελεστικής νομοθεσίας, με ιδιαίτερη έμφαση στην αξιολόγηση των επιπτώσεων στο περιβάλλον, την πρόσβαση στην πληροφόρηση, τη διαχείριση των αποβλήτων, την καταπολέμηση της βιομηχανικής ρύπανσης και τη διαχείριση των κινδύνων, των γενετικά τροποποιημένων οργανισμών και των χημικών προϊόντων, καθώς και την πυρηνική ασφάλεια και την προστασία από τις ακτινοβολίες. Να εξασφαλιστεί η διεξαγωγή διαβουλεύσεων με όλους τους ενδιαφερόμενους παράγοντες (άλλα υπουργεία, οικονομικοί φορείς, ΜΚΟ).- Να αναπτυχθούν σχέδια εφαρμογής, μαζί με τις στρατηγικές χρηματοδότησης, για να προσδιοριστούν τα απαιτούμενα μέτρα ώστε να εξασφαλιστεί η πλήρης εφαρμογή του κεκτημένου μεσοπρόθεσμα και μακροπρόθεσμα· αυτά τα σχέδια πρέπει να λαμβάνουν υπόψη όλους τους διαθέσιμους πόρους και τη θεσμική κατάρτιση και να καταρτίζουν μηχανισμούς για την αποτελεσματική παρακολούθηση της εφαρμογής τους, με ιδιαίτερη έμφαση στην ποιότητα του αέρα, στη διαχείριση των αποβλήτων, στην ποιότητα των υδάτων, στη βιομηχανική ρύπανση και στη διαχείριση των κινδύνων. Να επικεντρωθούν οι προσπάθειες στον προγραμματισμό, τον προσδιορισμό και τη διαθεσιμότητα των χρηματοδοτικών πόρων που είναι αναγκαίοι για τις σημαντικές επενδύσεις που απαιτούνται για την εφαρμογή του κεκτημένου. Να διασφαλισθεί η συμμετοχή των ενδιαφερομένων στο σχεδιασμό της εφαρμογής.- Συνέχιση της εφαρμογής του κεκτημένου με ιδιαίτερη έμφαση στην πρόσβαση στην πληροφόρηση, την ποιότητα του αέρα, τη διαχείριση των αποβλήτων, την ποιότητα των υδάτινων πόρων, την προστασία της φύσης, τον έλεγχο της βιομηχανικής ρύπανσης και τη διαχείριση των κινδύνων, καθώς και στην πυρηνική ασφάλεια και την προστασία από τις ακτινοβολίες. Να εξασφαλιστεί η ορθή εφαρμογή του κεκτημένου, ειδικότερα της οδηγίας σχετικά με την εκτίμηση των επιπτώσεων στο περιβάλλον, κατά την προετοιμασία σχεδίων υποδομών ευρείας κλίμακας.- Να εξασφαλιστεί και να ενισχυθεί η διοικητική ικανότητα που απαιτείται για την πλήρη εφαρμογή, την παρακολούθηση και επιβολή του κεκτημένου, ειδικότερα με την περαιτέρω ενίσχυση των περιφερειακών επιθεωρήσεων, κοινοτικών αρχών και άλλων δημόσιων φορέων σε τοπικό επίπεδο, με ιδιαίτερη έμφαση στην ποιότητα των υδάτινων πόρων, στον έλεγχο της βιομηχανικής ρύπανσης και της διαχείρισης των κινδύνων, καθώς και στη διαχείριση των αποβλήτων. Να ενισχυθεί το προσωπικό του υπουργείου και άλλων δημόσιων φορέων. Να προβλεφθούν τα κατάλληλα σχέδια ανάπτυξης και κατάρτισης του προσωπικού.- Να συνεχιστεί η ένταξη των απαιτήσεων προστασίας του περιβάλλοντος στη θέσπιση και στην εφαρμογή όλων των άλλων τομεακών πολιτικών, ώστε να προωθηθεί η αειφόρος ανάπτυξη και στον ενεργειακό τομέα. Να βελτιωθεί ο διυπουργικός συντονισμός σε θέματα περιβάλλοντος.Προστασία των καταναλωτών και της υγείας- Να συνεχιστεί η εναρμόνιση της νομοθεσίας, ειδικότερα στον τομέα των πωλήσεων καταναλωτικών αγαθών και σχετικών εγγυήσεων, οδηγίες για την προστασία των συμφερόντων των καταναλωτών, το καθεστώς χρονομεριστικής μίσθωσης, η καταναλωτική πίστη, οι συμβάσεις εξ αποστάσεως, η συγκριτική διαφήμιση, η γενική ασφάλεια των προϊόντων και η ευθύνη για τα προϊόντα.- Να εξασφαλιστεί η πραγματική εφαρμογή της νομοθεσίας, ειδικότερα μέσω ενός αποτελεσματικού μηχανισμού επιτήρησης της αγοράς.- Να προωθηθεί περαιτέρω η ικανότητα των οργανώσεων καταναλωτών για να παίξουν ενεργό ρόλο στον τομέα προστασίας των καταναλωτών.- Να ενταχθούν καλύτερα τα θέματα που αφορούν τους καταναλωτές σε άλλες τομεακές πολιτικές.Συνεργασία στον τομέα της δικαιοσύνης και των εσωτερικών υποθέσεων- Να υιοθετηθεί και να εφαρμοστεί ο νέος νόμος συνοριακής ασφάλειας, καθώς και μια ολοκληρωμένη στρατηγική διαχείρισης των συνόρων που θα καλύπτει όλα τα σύνορα της Βουλγαρίας. Πρέπει να δοθεί ιδιαίτερη προσοχή στον σταδιακό εκσυγχρονισμό της υποδομής και του εξοπλισμού των συνόρων, στην αναγκαία κατάρτιση της επαγγελματικής υπηρεσίας μεθοριακής ασφάλειας και των υπαλλήλων των τελωνείων, ειδικότερα σε ό,τι αφορά τη χρήση των μεθόδων ανάλυσης των κινδύνων και ενίσχυσης των υπηρεσιών τους πληροφοριών και για το συντονισμό και την πρακτική συνεργασία μεταξύ των αρχών· να αναπτυχθεί ένα ολοκληρωμένο σύστημα επιθεώρησης της θάλασσας.- Να συνεχιστεί η εφαρμογή και η αναβάθμιση σε τακτική βάση του προγράμματος δράσης για τη συμφωνία του Σένγκεν, να συνεχιστούν οι προετοιμασίες για τη μελλοντική συμμετοχή στο σύστημα πληροφοριών Σένγκεν (SIS II) με την ανάπτυξη εθνικών βάσεων δεδομένων και μητρώων.- Να συνεχιστεί η εναρμόνιση με τον θετικό και αρνητικό κατάλογο θεωρήσεων της ΕΕ· να συνεχιστεί η αναβάθμιση της διοικητικής ικανότητας του κέντρου θεωρήσεων με την παροχή σε όλες τις διπλωματικές αποστολές και τα προξενικά γραφεία του κατάλληλου τεχνικού εξοπλισμού για τον εντοπισμό των πλαστογραφημένων εγγράφων.- Να εναρμονιστεί πλήρως ο νόμος ασύλου και προσφύγων με το κεκτημένο της ΕΕ, ειδικότερα σε ό,τι αφορά τα άρθρα 13 και 16· να αυξηθεί η ικανότητα των κέντρων υποδοχής για τους αιτούντες άσυλο και τους πρόσφυγες· να βελτιωθεί περαιτέρω η διοικητική ικανότητα της υπηρεσίας για τους πρόσφυγες· να επιταχυνθούν οι διαδικασίες αναλυτικής εξέτασης, να βελτιωθούν οι συνθήκες ένταξης των προσφύγων και να ετοιμαστεί η υποδομή για να εξασφαλιστεί η πλήρης εφαρμογή των κανονισμών σχετικά με το σύστημα Εurodac και τη σύμβαση του Δουβλίνου ("Dublin II") αμέσως μετά την προσχώρηση.- Να συνεχιστούν οι προσπάθειες για την αποτελεσματική καταπολέμηση της παράνομης μετανάστευσης, διά μέσου και από την Βουλγαρία, με ιδιαίτερη προσοχή στις εγκληματικές οργανώσεις που διευκολύνουν την παράνομη είσοδο στα κράτη μέλη της ΕΕ (ειδικότερα γυναικών και παιδιών)· να εξασφαλιστεί η παροχή βοήθειας στα θύματα εμπορίου λευκής σαρκός· να υιοθετηθεί η νέα νομοθεσία για την μετανάστευση σύμφωνα με το τρέχον κεκτημένο της ΕΕ· να συσταθεί ένας εθνικός φορέας συντονισμού.- Να προωθηθεί η καταπολέμηση της διαφθοράς, στους φορείς επιβολής του νόμου με i) την υιοθέτηση και την εφαρμογή ενός κώδικα δεοντολογίας για τους δικαστικούς· ii) την ανάπτυξη ενός προγράμματος πρόληψης των πρακτικών διαφθοράς, καθώς και έναν κώδικα δεοντολογίας για τους υπαλλήλους του υπουργείου εσωτερικών, ειδικότερα την τροχαία και την συνοριακή αστυνομία και iii) την παροχή ειδικευμένης επιμόρφωσης και εξοπλισμού, καθώς και ενός συστήματος πληροφοριών, σε υπαλλήλους που ενέχονται άμεσα στην καταπολέμηση της διαφθοράς.- Να συνεχιστούν οι προσπάθειες για να εναρμονιστεί η νομοθεσία της Βουλγαρίας με το κεκτημένο της ΕΕ στον τομέα της προστασίας των οικονομικών συμφερόντων των Κοινοτήτων (σύμβαση PIF και τα πρωτόκολλά της)· να αποτραπεί η αλληλοεπικάλυψη δραστηριοτήτων μεταξύ της υπηρεσίας εσωτερικού δημοσιονομικού ελέγχου (PIFCA) και της υπηρεσίας κατά της απάτης που θα συσταθεί στο υπουργείο εσωτερικών.- Να ευθυγραμμιστεί πλήρως με το κεκτημένο της ΕΕ για την ποινική προστασία του ευρώ από την παραποίηση.- Να χαραχθεί και εφαρμοστεί η στρατηγική για την καταπολέμηση του εγκλήματος, με ιδιαίτερη προσοχή στις διάφορες μορφές διαμεθοριακού και οργανωμένου εγκλήματος, όπως της παράνομης εμπορίας ναρκωτικών, του εμπορίου λευκής σαρκός, κ.λπ., και για το συντονισμό και την πρακτική συνεργασία μεταξύ των φορέων επιβολής του νόμου.- Να υιοθετηθεί ένα σχέδιο δράσης για την εφαρμογή της εθνικής στρατηγικής στον τομέα των ναρκωτικών, καθώς και η παροχή ενός ρεαλιστικού προϋπολογισμού. Να ενισχυθεί η διοικητική και συντονιστική ικανότητα του εθνικού συμβουλίου φαρμάκων. i) Να δημιουργηθεί ένα εθνικό σημείο επαφής. ii) Να αναπτυχθεί περαιτέρω ένα εθνικό σύστημα πληροφοριών για τα ναρκωτικά. iii) Να θεσπιστεί το αναγκαίο νομικό πλαίσιο για τη μονάδα πληροφοριών για τα ναρκωτικά. iv) Να αυξηθεί το επίπεδο συνεργασίας με τα κράτη μέλη της ΕΕ με την απόσπαση αξιωματικών της αστυνομίας σε αυτά, καθώς και σε άλλες στρατηγικές χώρες από πλευράς αντιμετώπισης των ναρκωτικών.- Να βελτιωθεί η ικανότητα του γραφείου χρηματοοικονομικών πληροφοριών για να ενισχύσει την ισχύουσα νομοθεσία και να βελτιώσει τη συνεργασία του με άλλες υπηρεσίες επιβολής του νόμου που δρουν στον τομέα καταπολέμησης της νομιμοποίησης προσόδων από παράνομες δραστηριότητες.- Να ληφθούν περαιτέρω μέτρα για να εξασφαλιστεί η εφαρμογή των κοινοτικών μέσων στον τομέα της δικαστικής συνεργασίας σε αστικές υποθέσεις, ιδίως σε ό,τι αφορά την αμοιβαία αναγνώριση και επιβολή των δικαστικών αποφάσεων.- Να γίνουν οι νομοθετικές τροποποιήσεις που είναι αναγκαίες για την πρόσβαση και την εφαρμογή της ευρωπαϊκής σύμβασης για την αμοιβαία δικαστική συνδρομή επί ποινικών υποθέσεων, αμέσως μετά την προσχώρηση, και να ληφθούν τα αναγκαία μέτρα ώστε να εφαρμοστεί πλήρως με την προσχώρηση το μέσο επιβολής της αρχής αμοιβαίας αναγνώρισης και να εκτελεστεί η απόφαση-πλαίσιο σχετικά με την εκτέλεση των αποφάσεων παγώματος της ιδιοκτησίας ή των αποδεικτικών στοιχείων.Τελωνειακή ένωση(4)- Να γίνει η εναρμόνιση με το κοινοτικό κεκτημένο στον τελωνειακό τομέα.- Να γίνουν περαιτέρω τροποποιήσεις της τελωνειακής νομοθεσίας, καθώς και η εναρμόνιση της νομοθεσίας για τις ελεύθερες ζώνες και η υιοθέτηση των κανόνων για την αναστολή των δασμών και τις δασμολογικές ποσοστώσεις.- Να ετοιμαστούν οι όροι λειτουργίας του TARIC (ολοκληρωμένο κοινοτικό δασμολόγιο) και να συμπεριληφθούν στο TARIC μέτρα σχετικά με την προστασία των πνευματικών δικαιωμάτων.- Να ευθυγραμμιστεί πλήρως η νομοθεσία με το κεκτημένο σχετικά με τον έλεγχο πολιτιστικών αγαθών.- Να ενισχυθεί η λειτουργική και διοικητική ικανότητα της τελωνειακής διοίκησης, ειδικότερα σε ό,τι αφορά την τεχνολογία πληροφοριών και την πολιτική ανθρωπίνων πόρων.- Να βελτιωθεί η διαχείριση των ανθρωπίνων πόρων και η σταθερότητα και επαγγελματική συμπεριφορά των υπαλλήλων των τελωνείων και της διοίκησης και να χορηγηθεί σταδιακά καθεστώς δημοσίων υπαλλήλων στους τελωνειακούς επιθεωρητές.- Να αναπτυχθεί και να εφαρμοστεί η πρώτη φάση του βουλγαρικού συστήματος διαχείρισης της διαμετακόμισης (BTMS) ως η εθνική ενότητα του νέου μηχανογραφικού συστήματος διαμετακόμισης (NCTS)· να συνεχιστούν οι προετοιμασίες για το διασφαλισμένο κοινό σύστημα επικοινωνιών/κοινό σύστημα διεπαφής (CCN/CSI).- Να αναβαθμιστούν τα τελωνειακά εργαστήρια, καθώς και η υποδομή και ο εξοπλισμός στα σημεία εκτελωνισμού.- Να προωθηθεί η εφαρμογή της μεθόδου ανάλυσης των κινδύνων και ελέγχου μετά τον εκτελωνισμό.- Να ενισχυθεί περαιτέρω η συνεργασία με τις τελωνειακές αρχές με τις γειτονικές και άλλες χώρες.- Να εφαρμοστεί η στρατηγική για την ορθολογική διαχείριση των μεθοριακών δράσεων.- Να ληφθούν μέτρα για την εφαρμογή, κατά τη στιγμή της προσχώρησης, των τελωνειακών μέτρων και διατάξεων που δεν θα έχουν εισαχθεί μέχρι τότε.Εξωτερικές σχέσεις- Να γίνει μια ανάλυση όλων των διεθνών συνθηκών και συμφωνιών για να γίνουν οι προετοιμασίες περάτωσης ή επαναδιαπραγμάτευσης σε εύθετο χρόνο εκείνων που δεν συμβιβάζονται με το κεκτημένο.Δημοσιονομικός έλεγχος- Να εφαρμοστεί η νομοθεσία εσωτερικού δημοσιονομικού ελέγχου και να γίνουν περαιτέρω τροποποιήσεις για την εφαρμογή του εγγράφου στρατηγικής και του λειτουργικού σχεδίου για την υπηρεσία εσωτερικού δημοσιονομικού ελέγχου PIFC.- Να ορισθούν εσωτερικοί ελεγκτές στα υπόλοιπα υπουργεία.- Να καταρτιστούν εγχειρίδια εσωτερικού δημοσιονομικού ελέγχου και λογιστικού ελέγχου.- Να ενισχυθεί περισσότερο η διοικητική ικανότητα της υπηρεσίας εσωτερικού δημοσιονομικού ελέγχου.- Να εξασφαλιστούν επαγγελματικά κριτήρια και η λειτουργική ανεξαρτησία των επικεφαλής της υπηρεσίας PIFC σύμφωνα με τις ανειλημμένες δεσμεύσεις.- Να αναβαθμιστούν τα καθήκοντα του εξωτερικού λογιστικού ελέγχου, ειδικότερα όσον αφορά τους λογιστικούς ελέγχους βάσει συστήματος και επιδόσεων, και να ενταθούν οι προσπάθειες επιμόρφωσης.- Να υιοθετηθούν και να εφαρμοστούν οι κανόνες για τη δημοσιονομική διαχείριση και τον έλεγχο του εθνικού διατάκτη και την αλληλεπίδραση με το Κοινοβούλιο.- Να υιοθετηθούν και να εφαρμοστούν τα πρότυπα λογιστικού ελέγχου των πόρων και προγραμμάτων της ΕΕ, ο κώδικας δεοντολογίας και τα τροποποιημένα γενικά πρότυπα.- Να ολοκληρωθεί το εγχειρίδιο λογιστικού ελέγχου.- Να ενισχυθεί η ικανότητα του εθνικού ταμείου, της κεντρικής μονάδας χρηματοδότησης και ανάθεσης συμβάσεων (CFCU) και άλλων υπηρεσιών εφαρμογής που ασχολούνται με τους προενταξιακούς πόρους για την προετοιμασία της αποκέντρωσης του Phare και του Ιspa.- Να εξασφαλιστεί η ορθή εφαρμογή των διατάξεων όσον αφορά την αντιμετώπιση των ανωμαλιών στο πλαίσιο του Phare, Sapard και ΙSPA.- Να δημιουργηθεί μια λειτουργική, ανεξάρτητη υπηρεσία συντονισμού για την καταπολέμηση της απάτης (AFCOS), που θα είναι αρμόδια για τον συντονισμό όλων των νομοθετικών, διοικητικών και λειτουργικών δραστηριοτήτων που συνδέονται με την προστασία των οικονομικών συμφερόντων της Κοινότητας.- Να αρχίσει η πραγματική συνεργασία με την OLAF μέσω αυτής της υπηρεσίας.- Να θεσπιστούν τα αναγκαία μέτρα ενόψει της εφαρμογής του κεκτημένου για την προστασία του ευρώ από την παραποίηση.Χρηματοδοτικές και δημοσιονομικές διατάξεις(5)- Πρέπει να αναπτυχθούν περαιτέρω ο ενιαίος λογαριασμός δημοσίου, το σύστημα πληροφόρησης χρηματοοικονομικής διαχείρισης και το σύστημα ηλεκτρονικών δημοσιονομικών πληρωμών, και να συνεχισθεί η ενίσχυση της διαδικασίας επεξεργασίας για τον ετήσιο κρατικό προϋπολογισμό.- Να εφαρμοστεί το σύστημα κρατικού θησαυροφυλακίου.- Πρέπει να καθιερωθεί το σύστημα πληροφόρησης χρηματοοικονομικής διαχείρισης.- Να αναπτυχθούν τα πρότυπα και οι εντολές για την εφαρμογή του λογιστικού σχεδίου.- Να βελτιωθεί το καθεστώς τραπεζικών λογαριασμών.- Να αναπτυχθεί περισσότερο ένας κατάλληλα εξοπλισμένος φορέας συντονισμού στον τομέα των ιδίων πόρων.- Να συνεχιστούν οι προσπάθειες συμμόρφωσης των δημοσιονομικών αρχών και κανόνων με τα πρότυπα που εφαρμόζονται γενικά στην Κοινότητα.- Η τεκμηρίωση σχετικά με το ΑΕΠ πρέπει να διατηρείται σύμφωνα με τη νομοθεσία της ΕΕ.- Να ληφθούν μέτρα για να μειωθεί ο αριθμός άλλων κεφαλαίων εκτός από τα κεφάλαια του προϋπολογισμού.- Να δοθεί ιδιαίτερη προσοχή στον πολυετή δημοσιονομικό προγραμματισμό.- Να αναπτυχθούν περισσότερο οι μακροοικονομικές προβλέψεις.- Να αναπτυχθούν διαδικασίες αποτελεσματικής αξιολόγησης και παρακολούθησης σχεδίων και προγραμμάτων.- Να βελτιωθεί η συμμόρφωση των στατιστικών της εθνικής λογιστικής με τα πρότυπα ΕSA 95 και να υπάρξει μέριμνα ώστε να είναι όσο το δυνατό πληρέστερα.- Να δημιουργηθεί η τεχνική και διοικητική ικανότητα όσον αφορά την λειτουργική διαχείριση των ιδίων πόρων και να συγκεντρωθούν και μεταφερθούν όλοι οι μελλοντικοί ίδιοι πόροι της ΕΚ στον κοινοτικό προϋπολογισμό εγκαίρως. Να σημειωθεί πρόοδος όσον αφορά τους λογαριασμούς για τους παραδοσιακούς ιδίους πόρους ώστε αυτοί να έχουν συσταθεί κατά την ημερομηνία της προσχώρησης.- Να ληφθούν μέτρα για την εφαρμογή, κατά την στιγμή της προσχώρησης, των δεσμεύσεων σε τομείς είσπραξης και ελέγχου των ιδίων πόρων της Κοινότητας και διαχείρισης της κοινής γεωργικής πολιτικής (έλεγχος των επιστροφών κατά την εξαγωγή κ.λπ.).- Να αντιμετωπιστούν οι οργανωτικές πτυχές και οι δράσεις για τη δημιουργία διοικητικής ικανότητας όσον αφορά τις εισφορές ζάχαρης.- Να ενισχυθούν οι προσπάθειες σύστασης αποτελεσματικών μέσων για την καταπολέμηση της απάτης όσον αφορά τον ΦΠΑ και τους τελωνειακούς δασμούς.5. ΠΡΟΓΡΑΜΜΑΤΙΣΜΟΣ- Για το διάστημα 2000-2006, παράλληλα με το Phare, η χρηματοδοτική βοήθεια προς τη Βουλγαρία περιλαμβάνει και τη στήριξη προενταξιακών μέτρων αγροτικής και γεωργικής ανάπτυξης στο πλαίσιο του προενταξιακού μέσου Sapard [κανονισμός (ΕΚ) αριθ. 1268/1999 του Συμβουλίου (ΕΕ L 161 της 26.6.1999, σ. 87)] και στήριξη έργων υποδομής στον τομέα του περιβάλλοντος και των μεταφορών στο πλαίσιο του διαρθρωτικού μέσου ΙSPA [κανονισμός (ΕΚ) αριθ. 1267/1999 του Συμβουλίου (ΕΕ L 161 της 26.6.1999, σ. 73)], το οποίο αποδίδει προτεραιότητα σε μέτρα παρόμοια με του ταμείου συνοχής για την προενταξιακή περίοδο. Με τη βοήθεια των εθνικών αυτών χορηγήσεων, η Βουλγαρία μπορεί επίσης να χρηματοδοτήσει μέρος της συμμετοχής της σε κοινοτικά προγράμματα, συμπεριλαμβανομένων των προγραμμάτων πλαισίων για την έρευνα και τεχνολογική ανάπτυξη και προγραμμάτων στους τομείς της εκπαίδευσης και των επιχειρήσεων. Κατά την ίδια περίοδο η Βουλγαρία θα επωφεληθεί από σημαντική χρηματοδοτική στήριξη της ΕΚ στον τομέα πυρηνικού παροπλισμού και πυρηνικής ασφάλειας. Εξάλλου, η Βουλγαρία θα έχει πρόσβαση στη χρηματοδότηση από πολυκρατικά και οριζόντια προγράμματα που έχουν άμεση σχέση με το κεκτημένο. Η συμμετοχή στη χρηματοδότηση κάθε υποψήφιας χώρας απαιτείται συστηματικά για κάθε επενδυτικό σχέδιο. Η Επιτροπή συνεργάζεται από το 1998 με την Ευρωπαϊκή Τράπεζα Επενδύσεων και με τα διεθνή χρηματοπιστωτικά ιδρύματα, ιδίως την Ευρωπαϊκή Τράπεζα για την Ανασυγκρότηση και την Ανάπτυξη και την Παγκόσμια Τράπεζα, προκειμένου να διευκολυνθεί η συγχρηματοδότηση έργων που σχετίζονται με προενταξιακές προτεραιότητες.6. ΌΡΟΙ- Η κοινοτική βοήθεια για τη χρηματοδότηση έργων από τα τρία προενταξιακά μέσα, τουτέστιν το Phare, το ΙSPA και το Sapard, προϋποθέτει την τήρηση, εκ μέρους της Βουλγαρίας, των υποχρεώσεών της που απορρέουν από την ευρωπαϊκή συμφωνία, την περαιτέρω πρόοδο προς την κατεύθυνση της εκπλήρωσης των κριτηρίων της Κοπεγχάγης, και ιδίως την πρόοδο όσον αφορά την εκπλήρωση των ειδικών προτεραιοτήτων που καθορίζονται στην παρούσα αναθεωρημένη εταιρική σχέση για την προσχώρηση και συντονισμένη χρήση των τριών προενταξιακών πράξεων. Η μη τήρηση αυτών των γενικών προϋποθέσεων θα μπορούσε να οδηγήσει το Συμβούλιο να αποφασίσει την αναστολή της χρηματοδοτικής βοήθειας βάσει του άρθρου 4 του κανονισμού (ΕΚ) αριθ. 622/98.7. ΠΑΡΑΚΟΛΟΥΘΗΣΗ- Η εφαρμογή της εταιρικής σχέσης για την προσχώρηση και του χάρτη πορείας παρακολουθείται στο πλαίσιο της ευρωπαϊκής συμφωνίας. Όπως τονίστηκε κατά το Ευρωπαϊκό Συμβούλιο του Λουξεμβούργου, είναι σημαντικό τα όργανα της ευρωπαϊκής συμφωνίας να εξακολουθήσουν να αποτελούν το πλαίσιο εντός του οποίου μπορεί να εξεταστεί η υιοθέτηση και η εφαρμογή του κεκτημένου. Η υποεπιτροπές της ευρωπαϊκής συμφωνίας παρέχουν τη δυνατότητα αναθεώρησης της εφαρμογής των προτεραιοτήτων της εταιρικής σχέσης για την προσχώρηση, καθώς και την υλοποίηση προόδου όσον αφορά την προσέγγιση, εφαρμογή και επιβολή των νομοθεσιών. Η επιτροπή σύνδεσης συζητεί τις γενικές εξελίξεις, την επιτευχθείσα πρόοδο και τα προβλήματα που ανακύπτουν όσον αφορά την τήρηση των προτεραιοτήτων της εταιρικής σχέσης για την προσχώρηση, καθώς και ειδικότερα θέματα που της υποβάλλουν οι υποεπιτροπές.Η επιτροπή διαχείρισης του Phare μεριμνά ώστε οι ενέργειες που χρηματοδοτούνται βάσει των τριών προενταξιακών μέσων, δηλαδή του Phare, του ΙSPA και του Sapard, να είναι συμβατές μεταξύ τους, καθώς και με τις εταιρικές σχέσεις για την προσχώρηση, όπως προβλέπεται στο συντονιστικό κανονισμό [κανονισμός (ΕΚ) αριθ. 1266/1999 του Συμβουλίου (ΕΕ L 161 της 26.6.1999, σ. 68)]. Η εταιρική σχέση για την προσχώρηση θα υποστεί τις τροποποιήσεις που θα καταστούν αναγκαίες, σύμφωνα με το άρθρο 2 του κανονισμού (ΕΚ) αριθ. 622/98.(1) Απόφαση 2002/83/ΕΚ του Συμβουλίου, της 28ης Ιανουαρίου 2002, για τις αρχές, τις προτεραιότητες, τους ενδιάμεσους στόχους και τους όρους που περιέχονται στην εταιρική σχέση για την προσχώρηση με τη Βουλγαρία (ΕΕ L 44 της 14.2.2002, σ. 1).(2) Η σειρά παρουσίασης είναι αυτή που χρησιμοποιείται στην περιοδική έκθεση 2002 και στο χάρτη πορείας.(3) Βλέπε επίσης κεφάλαιο "Απασχόληση και κοινωνική πολιτική".(4) Βλέπε επίσης το κεφάλαιο "Χρηματοδοτικές και δημοσιονομικές διατάξεις" για τη συγκέντρωση των ιδίων πόρων.(5) Ορισμένες δράσεις που συμφωνήθηκαν κατά τις διαπραγματεύσεις βάσει του κεφαλαίου 29 αλληλεπικαλύπτονται με δράσεις στο πλαίσιο άλλων κεφαλαίων και για τον λόγο αυτό δεν αναφέρονται.


Avis juridique important

|

32001D0923

2001/923/ΕΚ: Απόφαση του Συμβουλίου, της 17ης Δεκεμβρίου 2001, για τη θέσπιση προγράμματος δράσης στον τομέα των ανταλλαγών, της συνδρομής και της κατάρτισης για την προστασία του ευρώ από την παραχάραξη και την κιβδηλεία (πρόγραμμα "Perikles")

Επίσημη Εφημερίδα αριθ. L 339 της 21/12/2001 σ. 0050 - 0054

Απόφαση του Συμβουλίουτης 17ης Δεκεμβρίου 2001για τη θέσπιση προγράμματος δράσης στον τομέα των ανταλλαγών, της συνδρομής και της κατάρτισης για την προστασία του ευρώ από την παραχάραξη και την κιβδηλεία (πρόγραμμα "Perikles")(2001/923/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 123 παράγραφος 4, τρίτη φράση,την πρόταση της Επιτροπής(1),τη γνώμη του Ευρωπαϊκού Κοινοβουλίου(2),τη γνώμη της Ευρωπαϊκής Κεντρικής Τράπεζας(3),Εκτιμώντας τα ακόλουθα:(1) Η συνθήκη αναθέτει στην Κοινότητα την ευθύνη να λάβει τα απαιτούμενα μέτρα για την ταχεία εισαγωγή του ευρώ ως ενιαίου νομίσματος.(2) Στη σύστασή της στις 7 Ιουλίου 1998 σχετικά με τη λήψη ορισμένων μέτρων για την ενίσχυση της νομικής προστασίας των τραπεζογραμματίων και κερμάτων σε ευρώ(4), η Ευρωπαϊκή Κεντρική Τράπεζα (ΕΚΤ) κάλεσε την Επιτροπή να καθιερώσει συνεργασία στον τομέα της καταπολέμησης της παραχάραξης τραπεζογραμματίων και κερμάτων σε ευρώ και πρότεινε να εξετάσουν το Συμβούλιο, η Επιτροπή και τα κράτη μέλη τη δυνατότητα εφαρμογής κάθε σχεδιαζόμενου μέτρου για τη βελτίωση της καταπολέμησης της παραχάραξης και της κιβδηλείας.(3) Στην ανακοίνωσή της στις 22 Ιουλίου 1998 στο Συμβούλιο, στο Ευρωπαϊκό Κοινοβούλιο και στην Ευρωπαϊκή Κεντρική Τράπεζα σχετικά με την προστασία του ευρώ, η Επιτροπή ανέφερε ότι θα εξετάσει τη δυνατότητα να θέσει σε εφαρμογή δράση η οποία θα απευθύνεται σε όλους τους παράγοντες στο σύστημα πρόληψης, ανίχνευσης και καταστολής της παραχάραξης, και η οποία αναμένεται να συμβάλει στον καθορισμό των κατευθύνσεων ενός μελλοντικού προγραμματισμού.(4) Στις 28 Ιουνίου 2001, το Συμβούλιο εξέδωσε τον κανονισμό (ΕΚ) αριθ. 1338/2001 σχετικά με τον καθορισμό των αναγκαίων μέτρων για την προστασία του ευρώ από την παραχάραξη και την κιβδηλεία(5), ο οποίος αφορά τις ανταλλαγές πληροφοριών, τη συνεργασία και την αμοιβαία συνδρομή, συμπεριλαμβανομένων των εξωτερικών πτυχών της προστασίας του ευρώ, καθώς και τις υποχρεώσεις απόσυρσης εκ μέρους των χρηματοπιστωτικών ιδρυμάτων και ο οποίος αποσκοπεί στην καθιέρωση ενός γενικού πλαισίου συνεργασίας που θα εφαρμοστεί πριν από την εισαγωγή των τραπεζογραμματίων και κερμάτων σε ευρώ το 2002, καθώς και τον κανονισμό (ΕΚ) αριθ. 1339/2001 για την επέκταση των αποτελεσμάτων του κανονισμού (ΕΚ) αριθ. 1338/2001 σχετικά με τον καθορισμό των αναγκαίων μέτρων για την προστασία του ευρώ από την παραχάραξη και την κιβδηλεία σε εκείνα τα κράτη μέλη τα οποία δεν έχουν υιοθετήσει το ευρώ ως ενιαίο νόμισμα(6).(5) Οι διεξαχθείσες διαβουλεύσεις και η κτηθείσα πείρα καταδεικνύουν το ενδιαφέρον που υπάρχει, σε σχέση με τις ενέργειες που αναλαμβάνονται σε εθνικό επίπεδο, για ένα ειδικό και πολυτομεακό συμπληρωματικό πρόγραμμα σε κοινοτικό επίπεδο το οποίο να έχει μακρά διάρκεια. Κατά συνέπεια, ενδείκνυται να συμπληρωθούν οι δύο προαναφερόμενοι κανονισμοί με τη θέσπιση ενός προγράμματος δράσης με στόχο την ευαισθητοποίηση όλων των ενδιαφερομένων για την προστασία του ευρώ από την παραχάραξη και την κιβδηλεία, χάρις στην εφαρμογή μέτρων που να περιλαμβάνουν ιδίως τις ανταλλαγές πληροφοριών και προσωπικού, καθώς και μέτρων τεχνικής και επιστημονικής συνδρομής και κατάρτισης. Το πρόγραμμα αυτό στηρίζει και συμπληρώνει τις δράσεις των κρατών μελών, τηρουμένης της αρχής της επικουρικότητας που προβλέπεται στο άρθρο 5 της συνθήκης.(6) Θα πρέπει να εξασφαλιστεί η συνέπεια και η συμπληρωματικότητα του παρόντος κοινοτικού προγράμματος δράσης για την προστασία του ευρώ από την παραχάραξη και την κιβδηλεία με τα άλλα υφιστάμενα ή προς θέσπιση προγράμματα και δράσεις.(7) Η Επιτροπή προβαίνει, υπό την επιφύλαξη του ρόλου που ανατίθεται στην ΕΚΤ, στον τομέα της προστασίας του ευρώ από την παραχάραξη και την κιβδηλεία, σε όλες τις διαβουλεύσεις που αφορούν την αξιολόγηση των αναγκών για την προστασία του ευρώ με τους κυριότερους ενδιαφερόμενους παράγοντες (ιδίως τις αρμόδιες εθνικές αρχές που ορίζονται από τα κράτη μέλη, την ΕΚΤ και την Ευρωπόλ) στα πλαίσια της αρμόδιας συμβουλευτικής επιτροπής που προβλέπεται στον κανονισμό (ΕΚ) αριθ. 1338/2001, ιδίως σε θέματα ανταλλαγών, συνδρομής και κατάρτισης για την εφαρμογή του παρόντος προγράμματος.(8) Η Κοινότητα επιβάλλεται να διευκολύνει τη συνεργασία με τις τρίτες χώρες στον τομέα της προστασίας του ευρώ από την παραχάραξη και την κιβδηλεία.(9) Στην παρούσα απόφαση παρεμβάλλεται ένα ποσό δημοσιονομικής αναφοράς, κατά την έννοια του σημείου 34 της διοργανικής συμφωνίας της 6ης Μαΐου 1999 μεταξύ του Ευρωπαϊκού Κοινοβουλίου, του Συμβουλίου και της Επιτροπής για τη δημοσιονομική πειθαρχία και τη βελτίωση της διαδικασίας του προϋπολογισμού(7), για ολόκληρη τη διάρκεια του προγράμματος, χωρίς αυτό να επηρεάζει τις αρμοδιότητες της αρμόδιας για τον προϋπολογισμό αρχής, οι οποίες καθορίζονται από τη συνθήκη.(10) Η παρούσα απόφαση δεν προδικάζει τις πρωτοβουλίες που ενδέχεται να αναληφθούν με βάση τη συνθήκη για την Ευρωπαϊκή Ένωση, για τη θέσπιση προγραμμάτων που αφορούν τη νομική πτυχή της καταστολής,ΑΠΟΦΑΣΙΖΕΙ:Άρθρο 1Θέσπιση του προγράμματος1. Με την παρούσα απόφαση θεσπίζεται πρόγραμμα κοινοτικής δράσης που στηρίζει και συμπληρώνει τις δράσεις που αναλαμβάνουν τα κράτη μέλη και τα υφιστάμενα ή προς θέσπιση προγράμματα με στόχο την προστασία του ευρώ από την παραχάραξη και την κιβδηλεία.2. Το παρόν πρόγραμμα δράσης αποκαλείται πρόγραμμα PERICLES. Το πρόγραμμα τίθεται σε εφαρμογή για την περίοδο από την 1η Ιανουαρίου 2002 έως τις 31 Δεκεμβρίου 2005.3. Η εφαρμογή και η αξιολόγηση του προγράμματος πραγματοποιούνται σύμφωνα με τα άρθρα 5 έως 13.Άρθρο 2Στόχοι του προγράμματος1. Το κοινοτικό πρόγραμμα δράσης αποσκοπεί, με τα διάφορα μέτρα που προβλέπονται στο άρθρο 3, να προστατέψει το ευρώ από την παραχάραξη και την κιβδηλεία. Λαμβάνει υπόψη τις διεθνικές και πολυτομεακές πτυχές. Επιδιώκει κατά προτεραιότητα να εξασφαλίσει τη σύγκλιση του περιεχομένου των δράσεων προκειμένου να διασφαλισθεί, με βάση τη μελέτη των βέλτιστων πρακτικών, ένας ισοδύναμος βαθμός προστασίας με αφετηρία τις ιδιαιτερότητες των παραδόσεων του κάθε κράτους μέλους.2. Το πρόγραμμα μπορεί να περιλαμβάνει, ιδίως:α) ένα στόχο ευαισθητοποίησης του ενδιαφερόμενου προσωπικού για την κοινοτική διάσταση του νέου νομίσματος (καθώς και ως αποθεματικού νομίσματος και νομίσματος διεθνών συναλλαγών),β) ένα στόχο καταλύτη προκειμένου, με διάφορες κατάλληλες δράσεις, όπως οι περίοδοι άσκησης, τα ειδικευμένα εργαστήρια ή η συμμετοχή ομιλητών στις εθνικές καταρτίσεις και οι ανταλλαγές προσωπικού, να προωθούνται, η προσέγγιση των δομών και του ενδιαφερόμενου προσωπικού, η ανάπτυξη κλίματος αμοιβαίας εμπιστοσύνης και αμοιβαίας ικανοποιητικής γνώσης, ιδίως των μεθόδων δράσης και των δυσκολιών που αντιμετωπίζονται,γ) ένα στόχο σύγκλισης όσον αφορά τη δράση κατάρτισης των εκπαιδευτών σε υψηλό επίπεδο, τηρουμένων των εθνικών επιχειρησιακών στρατηγικών,δ) ένα στόχο απλουστευμένης παρουσίασης, ιδίως της νομοθεσίας και των κατάλληλων κοινοτικών και διεθνών πράξεων.Άρθρο 3Περιεχόμενο των μέτρων1. Το περιεχόμενο της κατάρτισης και της επιχειρησιακής στήριξης, το οποίο προκύπτει από μια πολυτομεακή και διεθνική προσέγγιση, λαμβάνει υπόψη, εκτός από τις πτυχές ασφάλειας, τα θέματα ανταλλαγής πληροφοριών, ιδίως τεχνικού και στρατηγικού χαρακτήρα, καθώς και την τεχνική και επιστημονική συνδρομή.2. Η ανάπτυξη της ανταλλαγής πληροφοριών σε κοινοτικό επίπεδο αφορά ιδίως τις μεθοδολογίες ελέγχου και αναλύσεως με στόχο τον υπολογισμό:α) των οικονομικών και δημοσιονομικών επιπτώσεων της παραχάραξης και της κιβδηλείας,β) τη λειτουργία των βάσεων δεδομένων,γ) τη χρησιμοποίηση μέσων ανίχνευσης ιδίως με τη βοήθεια εφαρμογών της πληροφορικής,δ) τις μεθόδους έρευνας και διερεύνησης,ε) την επιστημονική συνδρομή (ιδίως βάση επιστημονικών δεδομένων και τεχνολογική ενημέρωση/παρακολούθηση των καινοτομιών),στ) τη λειτουργία των συστημάτων έγκαιρης προειδοποίησης,ζ) τα σχετικά θέματα, όπως η εμβέλεια της υποχρέωσης γνωστοποίησης,η) την προστασία των προσωπικών δεδομένων,θ) τις διάφορες πτυχές της συνεργασίας,ι) την προστασία του ευρώ εκτός της Ένωσης,ια) τις ερευνητικές δραστηριότητες,ιβ) την ανάθεση ειδικών επιχειρησιακών αρμοδιοτήτων.Οι εν λόγω ανταλλαγές πληροφοριών μπορούν να εφαρμόζονται με διάφορα μέτρα, όπως με τη διοργάνωση εργαστηρίων, συναντήσεων και σεμιναρίων και με την ανάπτυξη πολιτικής που βασίζεται στη διοργάνωση περιόδων άσκησης και στην ανταλλαγή προσωπικού.3. Η τεχνική, επιστημονική και επιχειρησιακή συνδρομή αφορά ειδικότερα:α) κάθε μέτρο που επιτρέπει τη δημιουργία σε κοινοτικό επίπεδο παιδαγωγικών μέσων (συλλογή της νομοθεσίας της Ευρωπαϊκής Ένωσης, ενημερωτικό δελτίο, πρακτικά εγχειρίδια, γλωσσάρια και λεξικά, βιβλιοθήκες δεδομένων, ιδίως σε θέματα επιστημονικής συνδρομής, τεχνολογική παρακολούθηση), εφαρμογών μηχανοργανωτικής υποστήριξης (όπως τα λογισμικά),β) διεξαγωγή μελετών με πολυτομεακό και διεθνικό ενδιαφέρον,γ) ανάπτυξη μέσων και τεχνικών μεθόδων στήριξης της δραστηριότητας της ανίχνευσης σε κοινοτικό επίπεδο.Άρθρο 4Αποδέκτες των δράσεων και συνεισφορών1. Οι αποδέκτες των δράσεων είναι ιδίως:α) οι αρμόδιες υπηρεσίες που ασχολούνται με την ανίχνευση και την καταπολέμηση της παραχάραξης και της κιβδηλείας (ειδικότερα οι δυνάμεις της αστυνομίας και οι οικονομικές αρχές, ανάλογα με τα διάφορα καθήκοντά τους σε εθνικό επίπεδο),β) το προσωπικό των υπηρεσιών πληροφόρησης,γ) οι εκπρόσωποι των εθνικών κεντρικών τραπεζών, των νομισματοκοπείων και των άλλων χρηματοοικονομικών διαμεσολαβητών (ιδίως όσον αφορά τις υποχρεώσεις των χρηματοοικονομικών οργανισμών),δ) οι εκπρόσωποι των εμπορικών τραπεζών (ιδίως όσον αφορά τις υποχρεώσεις των χρηματοοικονομικών οντοτήτων),ε) οι δικαστές και οι ειδικευμένοι στον τομέα αυτό νομικοί,στ) κάθε άλλη αρχή ή ενδιαφερόμενη επαγγελματική ομάδα (όπως τα εμπορικά και βιομηχανικά επιμελητήρια ή κάθε φορέας που έχει πρόσβαση σε μικρομεσαίες επιχειρήσεις, σε εμπόρους και σε μεταφορείς).2. Εκτός από τη συμβολή της Επιτροπής, θα καλούνται να συμβάλλουν στην υλοποίηση των στόχων του κοινοτικού προγράμματος δράσης, με το πλεονέκτημα της αντίστοιχης εμπειρογνωμοσύνης τους:α) οι εθνικές κεντρικές τράπεζες και η ΕΚΤ, μεταξύ άλλων για ό,τι αφορά το Σύστημα Παρακολούθησης Πλαστών Νομισμάτων (ΣΠΠΝ),β) τα Εθνικά Κέντρα Ανάλυσης (ΕΚΑ) και τα Εθνικά Κέντρα Ανάλυσης Κερμάτων (ΕΚΑΚ),γ) το Ευρωπαϊκό Τεχνικό και Επιστημονικό Κέντρο (ΕΤΕΚ) και τα εθνικά νομισματοκοπεία,δ) η Ευρωπόλ και η Ιντερπόλ,ε) τα εθνικά κεντρικά γραφεία για την καταπολέμηση της παραχάραξης και της κιβδηλείας που προβλέπονται στο άρθρο 12 της Διεθνούς Σύμβασης προς καταστολή της παραχάραξης και της κιβδηλείας, η οποία υπογράφηκε στη Γενεύη στις 20 Απριλίου 1929(8), καθώς και οι άλλες υπηρεσίες οι ειδικευμένες στην πρόληψη, την ανίχνευση και την καταστολή της παραχάραξης και της κιβδηλείας,στ) οι ειδικευμένοι παράγοντες, για παράδειγμα, σε θέματα τεχνικής της αναπαραγωγής έντυπου υλικού και της πιστοποίησης της αυθεντικότητας, οι τυπογράφοι και οι χαράκτες,ζ) κάθε άλλος οργανισμός που διαθέτει ειδική εμπειρογνωμοσύνη, συμπεριλαμβανομένων, ενδεχομένως, των τρίτων χωρών και ιδίως των υποψηφίων για προσχώρηση χωρών.Άρθρο 5Συνοχή και συμπληρωματικότητα1. H εφαρμογή και ο συντονισμός του προγράμματος υλοποιούνται στο πλαίσιο στενής εταιρικής σχέσης μεταξύ της Επιτροπής και των κρατών μελών.Στο πλαίσιο του εν λόγω συντονισμού λαμβάνονται επίσης υπόψη δράσεις που αναπτύσσονται, ιδίως από την ΕΚΤ και την Ευρωπόλ.2. Η Επιτροπή μεριμνά, ιδίως με γνώμονα την ορθή δημοσιονομική διαχείριση, για τη διασφάλιση της συνέπειας και της συμπληρωματικότητας ανάμεσα στο παρόν κοινοτικό πρόγραμμα δράσης, με στόχο ειδικά στην προστασία του ευρώ από την παραχάραξη και την κιβδηλεία, με τα άλλα υφιστάμενα ή προς θέσπιση προγράμματα και δράσεις.Άρθρο 6Ποσό αναφοράςΤο ποσό δημοσιονομικής αναφοράς, για την εκτέλεση του κοινοτικού προγράμματος δράσης για την περίοδο που αναφέρεται στο άρθρο 1 παράγραφος 2, ανέρχεται σε 4 εκατομμύρια ευρώ.Οι ετήσιες πιστώσεις επιτρέπονται από την αρμόδια για τον προϋπολογισμό αρχή εντός των ορίων των δημοσιονομικών προοπτικών.Άρθρο 7Διεθνής συνεργασίαΣε συνάρτηση με τις συνθήκες της διάδοσης της χρήσης των τραπεζογραμματίων και κερμάτων σε ευρώ, τις επιχειρησιακές ανάγκες, την αξιολόγηση της απειλής και την ανάλυση των κινδύνων, το πρόγραμμα είναι ανοικτό στη συμμετοχή των υποψηφίων προς ένταξη συνδεδεμένων χωρών, σύμφωνα με τους όρους που καθορίζονται στις συμφωνίες σύνδεσης και στα πρόσθετα πρωτόκολλα αυτών σχετικά με τη συμμετοχή σε κοινοτικά προγράμματα που έχουν συναφθεί ή πρόκειται να συναφθούν με τις χώρες αυτές.Επιπλέον, το πρόγραμμα είναι ανοικτό, εφόσον είναι αναγκαίο, στις τρίτες χώρες, στο βαθμό που υπάρχουν διαθέσιμες πιστώσεις στον κοινοτικό προϋπολογισμό, σύμφωνα με τους όρους και τις λεπτομέρειες που θα συμφωνούνται με τις χώρες αυτές.Άρθρο 8Οικονομικές διατάξεις για τα εργαστήρια, τις συναντήσεις και τα σεμινάρια1. Όσον αφορά τα εργαστήρια, τις συναντήσεις και τα σεμινάρια που προβλέπονται στο άρθρο 3 παράγραφος 2 δεύτερο εδάφιο, και που διοργανώνονται από την Επιτροπή:α) Η Κοινότητα αναλαμβάνει να καλύπτει:i) τα έξοδα ταξιδίου και διαμονής σε άλλο κράτος μέλος του προσωπικού που συμμετέχει, καθώς και τα γενικά έξοδα που αφορούν τη διοργάνωση των εν λόγω εκδηλώσεων,ii) τα εκδοτικά και μεταφραστικά έξοδα για το παιδαγωγικό υλικό που αφορά τις εν λόγω εκδηλώσεις·β) τα κράτη μέλη αναλαμβάνουν να καλύπτουν:i) τα έξοδα που αφορούν την αρχική και συνεχή κατάρτιση του προσωπικού τους, ιδίως όσον αφορά την τεχνική κατάρτιση,ii) ορισμένα έξοδα υλικοτεχνικής υποστήριξης που αφορούν τα εργαστήρια, τις συναντήσεις και τα σεμινάρια που οργανώνονται, με κοινοτική χρηματοδότηση, στο έδαφός τους (όπως εσωτερικές μετακινήσεις, παραχώρηση αίθουσας ή/και διευκολύνσεις διερμηνείας).2. Όταν τα εργαστήρια, οι συναντήσεις και τα σεμινάρια που προβλέπονται στο άρθρο 3 παράγραφος 2, δεύτερο εδάφιο, οργανώνονται από κοινού με άλλους εταίρους όπως την ΕΚΤ, την Ευρωπόλ ή την Ιντερπόλ, οι δαπάνες που απορρέουν από την οργάνωσή τους καταμερίζονται μεταξύ τους. Η συνεισφορά των εταίρων μπορεί να συνίσταται σε συνδρομή σε είδος, εφόσον αυτή είναι ουσιαστική. Κάθε εταίρος εξάλλου αναλαμβάνει τα έξοδα ταξιδίου και διαμονής των προσκληθέντων ομιλητών του.Άρθρο 9Οικονομικές διατάξεις για τις ανταλλαγές προσωπικού1. Η Κοινότητα αναλαμβάνει τα έξοδα που αφορούν τη συμμετοχή του προσωπικού ενός κράτους μέλους στις δραστηριότητες περιόδων άσκησης ή ανταλλαγών που προβλέπονται στο άρθρο 3, παράγραφος 2, δεύτερο εδάφιο, εφόσον οι τελευταίες εντάσσονται στο πλαίσιο της υλοποίησης των στόχων του άρθρου 2.2. Ωστόσο, τα κράτη μέλη αναλαμβάνουν τα έξοδα συμμετοχής του προσωπικού τους σε δραστηριότητες περιόδων άσκησης ή ανταλλαγών που αναλαμβάνονται έξω από το πρόγραμμα.Άρθρο 10Οικονομικές διατάξεις για τη συνδρομή1. Η Κοινότητα αναλαμβάνει, υπό μορφή συγχρηματοδότησης μέχρι ποσοστό 70 %, την επιχειρησιακή στήριξη που αναφέρεται στο άρθρο 3 παράγραφος 2, και ειδικότερα:α) τα έξοδα σχεδιασμού και εκπόνησης παιδαγωγικών μέσων και εφαρμογών της πληροφορικής ή τεχνικών οργάνων που παρουσιάζουν ενδιαφέρον σε ευρωπαϊκό επίπεδο,β) τα έξοδα μελετών, π.χ. συγκριτικού δικαίου, επί του θέματος της προστασίας του ευρώ από την παραχάραξη και την κιβδηλεία.Σε περίπτωση πρωτοβουλίας εκ μέρους της Επιτροπής, η χρηματοδότηση παρόμοιων μέτρων επιχειρησιακής στήριξης μπορεί ωστόσο να ανέλθει κατ' εξαίρεση στο 100 %.2. Ωστόσο, τα κράτη μέλη αναλαμβάνουν όλα τα έξοδα που συνδέονται με τα μη κοινοτικά στοιχεία των παιδαγωγικών μέσων και των συστημάτων επικοινωνίας και ανταλλαγής πληροφοριών, δηλαδή των βάσεων εθνικών δεδομένων που αποτελούν τμήμα αυτών των συστημάτων, των ζεύξεων δικτύου μεταξύ των κοινοτικών και των μη κοινοτικών στοιχείων, καθώς και των λογισμικών και του υλικού που κάθε κράτος μέλος θα κρίνει χρήσιμα για την πλήρη αξιοποίηση αυτών των συστημάτων από το σύνολο της διοίκησής του.Άρθρο 11Οικονομικές διατάξεις για τις εξωτερικές δράσειςΤηρουμένων των όρων που προβλέπονται στο άρθρο 7, η Κοινότητα, εκτός από την κάλυψη της συμμετοχής του προσωπικού τρίτων χωρών στα εργαστήρια, στις συναντήσεις και στα σεμινάρια που προβλέπονται στο άρθρο 8, μπορεί να συγχρηματοδοτεί, μέχρι ποσοστό 70 %, δράσεις κατάρτισης σε έδαφος τρίτων χωρών, καθώς και μέτρα επιχειρησιακής στήριξης στις εν λόγω χώρες.Άρθρο 12Υποβολή και επιλογή σχεδίων1. Τα σχέδια στο πλαίσιο του προγράμματος μπορούν να προέρχονται από τις αρμόδιες αρχές των κρατών μελών ή από την Επιτροπή.Tα κράτη μέλη υποβάλλουν ένα κατά ανώτατο όριο σχέδιο ετησίως (εργαστήρια, συναντήσεις και σεμινάρια που προβλέπονται στο άρθρο 3 παράγραφος 2 δεύτερο εδάφιο, με την επιφύλαξη της παρουσίασης συμπληρωματικών σχεδίων στο πλαίσιο των περιόδων άσκησης και των ανταλλαγών ή της συνδρομής.2. Η Επιτροπή επιλέγει τα σχέδια που υποβάλλονται από τα κράτη μέλη, καθώς και τα σχέδια που προκύπτουν από δική της πρωτοβουλία, με βάση τα ακόλουθα κριτήρια:α) τη συμφωνία τους με τους στόχους του προγράμματος, όπως καθορίζονται στο άρθρο 2,β) την ευρωπαϊκή διάσταση, συμπεριλαμβανομένων ιδίως των πτυχών της συνεργασίας με την ΕΚΤ και την Ευρωπόλ,γ) τη συμπληρωματικότητά τους με άλλα προϋπάρχοντα, εφαρμοζόμενα ή μελλοντικά σχέδια,δ) την ικανότητα του οργανωτή να εφαρμόσει το σχέδιο,ε) την ποιότητα του σχεδίου και τη σχέση κόστους-αποτελεσματικότητας που το χαρακτηρίζει,στ) το ποσό της αιτούμενης επιχορήγησης και εάν αυτό ανταποκρίνεται στα αναμενόμενα αποτελέσματα,ζ) την επίπτωση των αναμενόμενων αποτελεσμάτων στην επίτευξη των στόχων του προγράμματος.Επιλέγονται τα σχέδια που ανταποκρίνονται πληρέστερα στα προαναφερόμενα κριτήρια.3. Η Επιτροπή είναι υπεύθυνη για τη διαχείριση και την εφαρμογή του προγράμματος, σε συνεργασία με τα κράτη μέλη.Άρθρο 13Παρακολούθηση και αξιολόγηση1. Οι δικαιούχοι των σχεδίων που έχουν επιλεγεί υποβάλλουν ετήσια έκθεση στην Επιτροπή.2. Η Επιτροπή, μετά την υλοποίηση των σχεδίων, αξιολογεί τον τρόπο με τον οποίο εφαρμόστηκαν και τις επιπτώσεις που προέκυψαν από την εφαρμογή τους, προκειμένου να διαπιστώσει εάν επιτεύχθηκαν οι αρχικώς καθορισθέντες στόχοι.3. Η Επιτροπή υποβάλλει στο Ευρωπαϊκό Κοινοβούλιο και στο Συμβούλιο:α) το αργότερο στις 30 Ιουνίου 2005, έκθεση αξιολόγησης ανεξάρτητα από την έκθεση του διαχειριστή του προγράμματος, σχετικά με την ορθότητα, την επάρκεια και την αποτελεσματικότητα του προγράμματος, καθώς και ανακοίνωση σχετικά με τη σκοπιμότητα της συνέχισης και της προσαρμογής του παρόντος προγράμματος, η οποία συνοδεύεται από κατάλληλη πρόταση,β) κατά το πέρας της εφαρμογής του προγράμματος και το αργότερο στις 30 Ιουνίου 2006, αναλυτική έκθεση για την εφαρμογή και τα αποτελέσματα του προγράμματος στην οποία υπολογίζεται ειδικότερα η προστιθέμενη αξία από την κοινοτική χρηματοδοτική συνδρομή.Άρθρο 14ΕφαρμοσιμότηταΗ παρούσα απόφαση παράγει αποτελέσματα στα κράτη μέλη που έχουν υιοθετήσει το ευρώ ως ενιαίο νόμισμα.Άρθρο 15Παραγωγή αποτελεσμάτωνΗ παρούσα απόφαση παράγει αποτελέσματα από την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.Εφαρμόζεται από την 1η Ιανουαρίου 2002.Βρυξέλλες, 17 Δεκεμβρίου 2001.Για το ΣυμβούλιοΟ ΠρόεδροςA. Neyts-Uyttebroeck(1) ΕΕ C 240 Ε της 28.8.2001, σ. 120.(2) Γνώμη που διατυπώθηκε στις 13.11.2001 (δεν έχει ακόμα δημοσιευθεί στην Επίσημη Εφημερίδα).(3) ΕΕ C 293 της 19.10.2001, σ. 3.(4) ΕΕ C 11 της 15.1.1999, σ. 13.(5) ΕΕ L 181 της 4.7.2001, σ. 6.(6) ΕΕ L 181 της 4.7.2001, σ. 11.(7) ΕΕ C 172 της 18.6.1999, σ. 1.(8) Κοινωνία των εθνών, σειρά "Συνθήκη" αριθ. 2623 (1931), σ. 372.


title: 2014/506/ΕΕ: Απόφαση του Συμβουλίου, της 23ης Ιουλίου 2014 , για τον διορισμό στην Επιτροπή των Περιφερειών ενός τακτικού μέλους από τη Γερμανία και δύο αναπληρωματικών μελών από τη Γερμανία

text:
               30.7.2014

               EL

               Επίσημη Εφημερίδα της Ευρωπαϊκής Ένωσης

               L 224/8

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 23ης Ιουλίου 2014
   για τον διορισμό στην Επιτροπή των Περιφερειών ενός τακτικού μέλους από τη Γερμανία και δύο αναπληρωματικών μελών από τη Γερμανία

      (2014/506/ΕΕ)

   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 305,
   Έχοντας υπόψη την πρόταση της γερμανικής κυβέρνησης,
   Εκτιμώντας τα ακόλουθα:

               (1)

               Στις 22 Δεκεμβρίου 2009 και στις 18 Ιανουαρίου 2010, το Συμβούλιο εξέδωσε τις αποφάσεις 2009/1014/ΕΕ (1) και 2010/29/ΕΕ (2) για τον διορισμό των τακτικών και αναπληρωματικών μελών της Επιτροπής των Περιφερειών για την περίοδο από 26 Ιανουαρίου 2010 έως 25 Ιανουαρίου 2015. Στις 10 Ιουλίου 2012, με την απόφαση 2012/377/ΕΕ του Συμβουλίου (3), διορίστηκε ο δρ Zsuzsa BREIER ως τακτικό μέλος έως τις 25 Ιανουαρίου 2015.

               (2)

               Μία θέση τακτικού μέλους έμεινε κενή λόγω της λήξης της θητείας του δρ Zsuzsa BREIER.

               (3)

               Μία θέση αναπληρωματικού μέλους έμεινε κενή λόγω της λήξης της θητείας του κ. Michael REUTER.

               (4)

               Μία θέση αναπληρωματικού μέλους θα μείνει κενή λόγω του διορισμού του κ. Mark WEINMEISTER σε θέση τακτικού μέλους της Επιτροπής των Περιφερειών,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Διορίζονται στην Επιτροπή των Περιφερειών, για το εναπομένον διάστημα της θητείας, ήτοι έως τις 25 Ιανουαρίου 2015:

               α)

               ως τακτικό μέλος:

                           —

                           ο κ. Mark WEINMEISTER, Staatssekretär für Europaangelegenheiten (Land Hessen)

                     και

               β)

               ως αναπληρωματικά μέλη:

                           —

                           η κ. Ursula HAMMANN, Mitglied des Hessischen Landtags

                           —

                           η κ. Sabine WASCHKE, Mitglied des Hessischen Landtags.

         Άρθρο 2
   Η παρούσα απόφαση αρχίζει να ισχύει την ημέρα της έκδοσής της.

      Βρυξέλλες, 23 Ιουλίου 2014.

            Για το Συμβούλιο

            Ο Πρόεδρος

         S. GOZI

      (1)  ΕΕ L 348 της 29.12.2009, σ. 22.

      (2)  ΕΕ L 12 της 19.1.2010, σ. 11.

      (3)  ΕΕ L 182 της 13.7.2012, σ. 40.